pdf_content: 803.100 - Lescha d'expropriaziun dal chantun Grischun    803.100   Lescha d'expropriaziun dal chantun Grischun  dals 26-10-1958 (versiun dals 01-01-2013)  acceptada dal pievel ils 26 d'october 19581)  1. Champ d'applicaziun e princip  Art.  1 Champ d'applicaziun 1 Cun resalva dal dretg federal e dal dretg chantunal davart la planisaziun dal territori   vala questa lescha per tut  las expropriaziuns sco er per la constataziun e per las  consequenzas da restricziuns da la proprietad che sumeglian expropriaziuns. * 2 Sch'ina  expropriaziun  è  pussaivla  tenor  dretg  federal  e  chantunal,  po  decider  l'expropriant  tenor  tgenin  dretg  ch'ella  vegn  realisada.  Suenter  ch'il  dretg  d'expropriaziun è dà n'exista betg pli quest dretg d'eleger. *  Art.  2 Princip 1 L'expropriaziun è admissibla mo per ovras publicas u per ovras d'interess public,  premess ch'ella è necessaria per cuntanscher l'intent e ch'ina cunvegna amicabla n'è  betg pussaivla u fiss pussaivla mo cun custs sproporziunads.  Art.  2a * Egualitad da las schlattainas 1 Las indicaziuns davart las persunas, davart las funcziuns e davart las professiuns en  questa lescha sa refereschan ad omaduas schlattainas,  uschenavant ch'i  na resulta  nagut auter or dal senn da questa lescha.  2. Il dretg d'expropriaziun  Art.  3 * Legitimaziun 1 Il  dretg  d'expropriaziun  po  vegnir  pretendì  dal  chantun,  da  las  vischnancas  e  d'autras  corporaziuns u instituziuns da dretg public sco er da persunas dal  dretg  privat.  1) M dals 9 d'avrigl 1958, 168; PCG 1958, 89 e 145  * tabellas da las modificaziuns a la fin dal relasch   1     803.100    2 Il chantun ha il dretg d'expropriaziun a norma da la legislaziun. Ils conclus dal   pievel e dal cussegl grond davart la realisaziun d'ovras publicas cumpiglia en sasez   l'autorisaziun d'applitgar l'expropriaziun. 3 Davart la concessiun dal dretg d'expropriaziun per ovras, da las qualas il chantun   n'è betg il patrun da construcziun, decida il departament. 4 … *  Art.  4 Object 1 Expropriads pon vegnir dretgs reals  da bains  immobigliars  sco er ils dretgs da  vischinanza che derivan da la proprietad funsila, plinavant ils dretgs da locataris e da  fittadins dal bain immobigliar ch'è pertutgà da l'expropriaziun. 2 Dretgs da bains immobigliars che servan a l'intent public pon medemamain vegnir  expropriads, sche la lescha na prescriva betg insatge auter. Il departament impona a  l'expropriant  las  cundiziuns  necessarias  per  mantegnair  las  colliaziuns  u  las   cundiziuns necessarias en l'interess da la segirezza publica e dals bains immobigliars   vischins. * 3 Nua ch'i tanscha in dretg real limità, na dastga la proprietad betg vegnir retratga  senza il  consentiment da l'exproprià.  Medemamain na dastga cunter la veglia  da  l'exproprià  betg  vegnir  exproprià  per  adina,  sch'ina  expropriaziun  transitorica  tanscha per realisar l'intent.  Art.  5 Extensiun 1 Il dretg d'expropriaziun po vegnir pretendì: a) per  construir,  per  midar,  per  mantegnair,  per  manar  sco  er  per  engrondir   in'ovra en l'avegnir; b) per  retrair  ils  materials  da  construcziun  necessaris,  sch'ins  survegn  quels   uschiglio mo a cundiziuns fitg engrevgiantas, c) per procurar ils materials da construcziun e per depositar material; d) per prender mesiras ch'èn necessarias per remplazzar dretgs d'expropriaziun u   per mantegnair interess publics.  Art.  6 Dretg d'expansiun da l'exproprià 1 Sch'i vegn duvrada mo ina part d'in bain immobigliar u da plirs bains immobigliars   che tutgan economicamain ensemen e sch'il  rest  na po uschia betg vegnir utilisà  confurm a l'intent u sche quai vegn engrevgià sproporziunadamain, po l'exproprià  pretender l'expropriaziun cumpletta. 2 Sche – tras conceder in dretg real limità – il bain immobigliar na po betg vegnir   utilisà  da  l'exproprià  confurm  a  l'intent  u  sche  quai  al  vegn  engrevgià  sproporziunadamain, po el pretender l'expropriaziun dal bain immobigliar.  2       803.100   Art.  7 Dretg d'expansiun da l'expropriant 1 L'expropriant po pretender l'expropriaziun cumpletta, sche l'indemnisaziun per la  reducziun  da  la  valur  dal  rest  importa  tar  l'expropriaziun  parziala  dapli  che  la   mesadad da sia valur. 2 L'expropriant  sto  communitgar  a  l'exproprià  en  scrit  ed entaifer  20 dis  dapi  la   fixaziun  legalmain  valaivla  da  l'indemnisaziun,  sch'el  ha  tschernì  l'expropriaziun  parziala u l'expropriaziun cumpletta.   Art.  8 Renunzia 1 L'expropriant po – sch'el n'ha betg gia pretendì l'enviament anticipà en il possess –  declerar a l'exproprià la renunzia d'exequir l'expropriaziun, e quai en scrit ed entaifer  20 dis dapi la fixaziun legalmain valaivla da l'indemnisaziun. * 2 Sch'i resultan per l'exproprià donns cumprovads tras la renunzia, ston quels vegnir  pajads.  Sche  las  partidas  na  vegnan  betg  da  sa  cunvegnir  davart  l'autezza  dal  pajament,  decida  quella  instanza  che  ha  tratg  la  decisiun  definitiva  davart  l'indemnisaziun d'expropriaziun.  Il  dretg da pajament  surannescha entaifer 1 onn  suenter che la renunzia è vegnida declerada. 3 Ina restricziun dal dretg prenotada en il register funsil po l'exproprià laschar stritgar  mussond la decleraziun da renunzia.  3. L'indemnisaziun  Art.  9 Princip, cumpetenza per fixar geners 1 L'expropriaziun sto adina vegnir indemnisada cumplainamain. L'indemnisaziun sto  per  regla  vegnir  pajada  en  daners.  Cun  il  consentiment  da  l'exproprià  po  ina  prestaziun reala remplazzar per part u dal tuttafatg ina prestaziun en daners. 2 Sche  l'expropriaziun  tutga  ina  persuna  cun  dretgs  reals  che  dovra  il  bain  immobigliar exproprià absolutamain per pratitgar sia professiun, duai sche pussaivel  vegnir pajada ina cumpensaziun reala.  Art.  10 Part integrala da l'indemnisaziun 1 L'indemnisaziun  sto  vegnir  fixada  resguardond  tut  ils  dischavantatgs  che  l'exproprià ha senza atgna culpa pervia da la privaziun u pervia da la restricziun da  ses dretgs. Damai sto vegnir pajà: a) la valur commerziala cumplaina dal dretg exproprià; b) la reducziun da la valur che resulta, sch'i vegn duvrada mo ina part d'in bain   immobigliar  u  da  plirs  bains  immobigliars  che  tutgan  economicamain  ensemen;  c) * ina  part  adequata  vi  dals  custs  da reacquisiziun,  sch'il  donn subjectiv  d'in   exproprià  ch'è  dependent  da  la  reacquisiziun  è  pli  grond  che  la  valur  commerziala da l'object exproprià. La plivalur sto l'exproprià laschar stimar.   3     803.100    d) * tut ils auters dischavantatgs che l'exproprià ha e che sa laschan prevair pervia  da l'expropriaziun, sche las chaussas succedan a moda usitada.  2 Sch'ins  na  po  constatar  nagins  dischavantatgs  cun  ordinar  la  privaziun  u  la  restricziun dal dretg, po – sin dumonda da l'expropriant, da l'exproprià u d'uffizi – la  decisiun  vegnir  suspendida  fin  che  l'ovra  è  finida,  eventualmain  cun  fixar  ina  garanzia adequata.  Art.  11 Calculaziun da la valur commerziala 1 Cun eruir la valur commerziala ston vegnir resguardadas adequatamain meglras  pussaivladads  d'utilisaziun,  dentant  betg  pretschs  evidents  da  speculaziun  u  d'amaturs. 2 Servituts existentas sin il bain immobigliar, cun excepziun da la giudida, sco er ils  dretgs  persunals  prenotads  en  il  register  funsil  ston  vegnir  resguardads  tar  la  stimaziun,  medemamain  la  valur  da  grevezzas  spezialas  che  scrodan  tras   l'expropriaziun. 3 Ils augments e las reducziuns da la valur che resultan da l'ovra da l'expropriant na  vegnan betg resguardads.  Art.  12 Indemnisaziun per las servituts e per ils dretgs persunals 1 Per servituts expropriadas, cun excepziun da la giudida, e per ils dretgs persunals   prenotads  en  il  register  funsil  sto  vegnir  indemnisà  adequatamain  a  la  persuna  autorisada il donn che resulta da sia restricziun u da sia spiraziun. 2 Locataris e fittadins pon, er sche lur dretgs n'èn betg prenotads en il register funsil,   pretender  ina  cumpensaziun  per  il  donn che  resulta  ad  els  da  l'aboliziun  da  lur   contracts  da  locaziun e  da fittanza ch'eran  vegnids fatgs  avant  l'iniziaziun da  la  procedura d'expropriaziun.  Art.  13 Indemnisaziun per dretgs da pegn funsils, per grevezzas funsilas e  per giudidas  1 A las  persunas  autorisadas  al  pegn  immobigliar,  a  la  grevezza  funsila  ed  a  la   giudida stat bun – empè da la chaussa expropriada – l'indemnisaziun pajada per quai   a  norma dal  dretg civil.  Ellas  pon far  independentamain dumondas,  sch'igl  è  da  temair che lur dretgs vegnian restrenschids. 2 Las persunas autorisadas a la giudida pon ultra da quai pretender independentamain  cumpensaziun per il donn che resulta da la privaziun da la chaussa.  Art.  14 * …  4       803.100   4. Procedura d'expropriaziun  Art.  15 Acts preparatorics 1 Acts ch'èn necessaris per preparar in'ovra che po vegnir expropriada, ston vegnir  tolerads,  suenter  ch'els  èn  vegnids  communitgads  ad  uras  al  proprietari.   L'expropriant sto pajar cumplettamain l'indemnisaziun dal donn. 2 Per tals acts preparatorics ston ins dumandar la permissiun dal departament che po  far quest act dependent d'ina prestaziun da garanzia. * 3 Plants d'indemnisaziun dal donn vegnan giuditgads da las dretgiras ordinarias.  Art.  16 * Introducziun da la procedura 1 Tar projects per la construcziun da vias, tar projects per la correcziun dals curs   d'aua  e  tar  projects  forestals  vegn  la  procedura  d'expropriaziun  introducida  tras  l'exposiziun publica dal project. Tar projects che pertutgan mo paucs proprietaris da  bains immobigliars e che n'han betg per consequenza grondas pretensiuns da dretgs,   succeda  quai  tras  il  consentiment  en  scrit  dals  pertutgads  da  renunziar  a  l'exposiziun. * 2 Tar ils ulteriurs projects succeda l'introducziun da la procedura tras l'avis persunal  als proprietaris da bains immobigliars pertutgads.  Art.  17 Scumond d'expropriaziun 1 A partir dal di da la publicaziun da l'exposiziun e tar la procedura scursanida 1) a  partir dal di ch'igl è vegnì tramess la citaziun, na dastgan – senza il consentiment da  l'expropriant  –  vegnir  fatgas  naginas  disposiziuns  legalas  u  effectivas  ch'engrevgeschan l'expropriaziun. Sch'igl è necessari po tar ils bains immobigliars  pertutgads da l'expropriaziun er vegnir prenotada en il register funsil ina restricziun  dal dretg da disponer. 2 Cuntravenziuns  vegnan  chastiadas  dal  departament  cun  ina  multa  da  fin  1000  francs.  La  procedura  sa  drizza  tenor  la  lescha  davart  la  giurisdicziun  administrativa2). * 3 Per  il  donn  che  deriva  cumprovadamain  dal  scumond  d'expropriaziun  sto  l'expropriant  pajar  cumplettamain  l'indemnisaziun.  L'effectiv  e  la  dimensiun  dal  donn vegnan fixads il medem mument cun l'indemnisaziun per l'expropriaziun.  1) cf. latiers l'art. 3 OECG tar la lescha d'expropriaziun, DG 803.110 2) DG 370.100   5   https://www.gr-lex.gr.ch/data/803.110/rm https://www.gr-lex.gr.ch/data/370.100/rm   803.100    5. Ils organs d'expropriaziun  Art.  18 Circuls d'expropriaziun 1 La regenza fixescha ils circuls d'expropriaziun.1)  Art.  19 Cumissiun d'expropriaziun 1 Per tut ils cas d'expropriaziun che vegnan avant en in circul d'expropriaziun elegia   la regenza per ina perioda d'uffizi da 4 onns ina cumissiun d'expropriaziun da trais  commembers  e  da  dus  suppleants.  Il  president  vegn  designà  da  la  regenza.  La  cumissiun decida tgi che maina il protocol. *  1) Tenor il CR dals 30 da december 1958 e dals 19 da mars 1962 è l'entir chantun vegnì repartì  en otg circuls d'expropriaziun che correspundan als districts d'inschigner, cun excepziun dal  territori  da  la  citad  da  Cuira  che  furma  in  agen  circul  d'expropriaziun.  Ils  districts  d'inschigner èn repartids suandantamain: 1. district cun sedia a Cuira, cumpigliond la via sut  dal cunfin da Son Gagl e dal Principadi da Liechtenstein fin La Punt, la via sura da Cuira   fin Casti, plinavant la via dal Scanvetg da Cuira fin Arosa, la via dal Partenz da Landquart  fin Schiers/Schasseintobel, las vias da colliaziun sco er las vias da la staziun da la VR, las   qualas  èn suttamessas a l'urden chantunal  da  la  polizia  stradala;  2.  district  cun sedia  a  Mesauc,  cumpigliond  la  via  taliana  Valragn  (cumenzament  dal  pass)  –San  Bernardin– Mesauc–cunfin  dal  Tessin  sper  la  via  da  Calanca  da  Grono  fin  Rossa  e  las  vias  da  colliaziun; 3. district cun sedia a Samedan, cumpigliond la via sura dal cunfin Mulegns/  Sour–Güglia–Silvaplauna–Malögia–cunfin dal pajais, la via da l'Engiadina da Silvaplauna  fin Punt ota sur Brail, la via dal Bernina da Samedan e da Schlarigna sur Puntraschigna– Puschlav fin Campocologno; lura la via da l'Alvra da Preda fin La Punt Chamues-ch e las  vias  da  colliaziun  sco  er  las  vias  da  la  staziun  da  la  VR,  ch'èn  suttamessas  a  l'urden   chantunal  da  la  polizia  stradala;  4.  district  cun  sedia  a  Scuol,  cumpigliond  la  via  da  l'Engiadina da Punt ota sur Brail fin Martina–Vinadi–cunfin dal stadi, la via dal Fuorn e la   via da la Val Müstair da Zernez fin al cunfin dal stadi tar Müstair, la via da l'Umbrail fin al   cunfin dal pajais sin il pass, la via dal Flüela da Susch fin al cunfin Susch/Tavau e la via da  Samignun da Vinadi fin al mulin da Spiss, las vias da colliaziun e las vias da la staziun da la  VR, ch'èn suttamessas a l'urden chantunal da la polizia stradala; 5. district cun sedia a Tavau  Plaz, cumpigliond la via sura da Casti fin al cunfin da Mulegns/Sour, la via da l'Alvra da  Casti fin Preda, la via da la Landwasser da Lantsch sur Wiesen fin Tavau, la via dal Flüela   da Tavau Vitg fin al cunfin Tavau/Susch e la via dal Partenz da Schiers–Schasseintobel fin  Tavau Vitg, las vias da colliaziun e las vias da la staziun da la VR, ch'èn suttamessas a   l'urden chantunal da la polizia stradala; 6. district cun sedia a Glion, cumpigliond la via da  la  Surselva  da  La Punt  sur  Glion–Tujetsch fin  al  cunfin  dal  chantun  Uri,  la  via  da  la   Surselva dal cunfin da Versomi/Valendau fin Glion, lura la via da la Lumnezia da Glion fin  Vrin e Val Gronda sur Peiden fin Val S. Pieder, la via dal Glogn da Glion fin Peiden Bogn,   la via dal Lucmagn da Mustér fin al cunfin dal Tessin, las vias da colliaziun e las vias da la   staziun da la VR, ch'èn suttamessas a l'urden chantunal da la polizia stradala; 7. district cun  sedia a Tusaun, cumpigliond la via taliana da La Punt fin Valragn (cumenzament dal pass),  il pass dal Spleia fin al cunfin naziunal, la via d'Avras, la via dal Meir da Tusaun fin Casti,   la via da la Surselva da Panaduz fin al cunfin da Versomi/Valendau, la via da la Stussavgia   da Versomi fin Safien-Talkirch e la via da la Tumleastga da Giuvaulta fin Seglias sco er las  vias da colliaziun e las vias da la staziun da la VR, ch'èn suttamessas a l'urden chantunal da  la polizia stradala.  6       803.100   2 Per la recusaziun èn decisivas las disposiziuns da la lescha davart la giurisdicziun  administrativa1). * 3 Sche l'ovra  cumpiglia  plirs  circuls  d'expropriaziun,  fixescha la  regenza in'unica  cumissiun d'expropriaziun.  Art.  20 Cumpetenza 1 La cumissiun d'expropriaziun decida spezialmain davart: a) l'effectiv e la dimensiun dal donn che resulta dal scumond d'expropriaziun; b) la dumonda d'extensiun da l'exproprià e da l'expropriant; c) ils dretgs contestads; d) il gener e la dimensiun da l'indemnisaziun d'expropriaziun; e) l'enviament anticipà en il possess e las mesiras colliadas cun quai; f) * … g) las pretensiuns posteriuras; h) la dimensiun da l'indemnisaziun tar la renunzia da l'expropriaziun; i) la  pussaivladad  dal  dretg  da  restituziun  e  la  dimensiun  d'ina  eventuala   recumpensa; k) * las  pretensiuns  d'indemnisaziun  pervia  da  causals  sumegliants  a   l'expropriaziun (expropriaziun materiala); l) * las pretensiuns d'indemnisaziun posteriuras, sche la procedura d'expropriaziun   n'è betg vegnida fatga u sch'ella n'è betg vegnida fatga cunter il donnegià; m) * l'existenza d'ina expropriaziun materiala.  Art.  21 * Surveglianza 1 La dretgira administrativa surveglia las cumissiuns d'expropriaziun. 2 Ella surveglia l'andament da lur fatschentas en moda adattada e po dar instrucziuns   generalas ad ellas. 3 Las  disposiziuns  da  la  lescha  davart  l'organisaziun  giudiziala  concernent  la  surveglianza da la giustia vegnan applitgadas analogamain.  Art.  22 * Dretgira administrativa 1 L'expropriant e l'exproprià pon – sch'i n'è betg fixà expressivamain insatge auter –  far  recurs tar la  dretgira administrativa cunter  tut  las  decisiuns en chaussa da la   cumissiun d'expropriaziun.2) 2 Sch'ina partida fa recurs, ha la cuntrapartida il dretg dal recurs adesiv. * 3 … * 4 … *  1) DG 370.100 2) vesair ils art. 52 ss. LDA, DG 370.100   7   https://www.gr-lex.gr.ch/data/370.100/rm https://www.gr-lex.gr.ch/data/370.100/rm   803.100    6. Execuziun da l'expropriaziun  Art.  23 Scadenza da l'indemnisaziun 1 L'indemnisaziun per  l'expropriaziun sto vegnir pajada davent  dal mument  da la  constataziun legalmain valaivla e sto vegnir tschainsida davent da quel mument cun  tschintg pertschient, sche l'exproprià na po betg giudair en ses consentiment il dretg  exproprià sur quest termin ora.  Art.  24 Pajament da l'indemnisaziun 1 … * 2 Nua che la dimensiun da l'indemnisaziun na po betg vegnir eruida avant la finiziun  da las lavurs da construcziun, sto vegnir pajà l'emprim 80% da la summa probabla  ed il rest immediat suenter la marcaziun e la mesiraziun. 3 … *  Art.  25 Repartiziun 1 L'expropriant po pajar al proprietari l'indemnisaziun pajada per il bain immobigliar  exproprià e per la valur reducida d'in bain immobigliar betg exproprià mo cun il  consentiment d'eventualas persunas cun dretgs reals reducids e cun dretgs persunals  prenotads. * 2 Per  pajar  l'indemnisaziun  per  la  servitut  expropriada  a  la  persuna  cun  dretg  è  necessari il consentiment d'eventualas persunas cun dretg da pegn immobigliar e cun  dretg da grevezza funsila dal bain immobigliar pertutgà. 3 Sche las persunas cun dretg che vegnan en consideraziun na vegnan betg perina  areguard la repartiziun, prenda il president da la cumissiun las mesiras che al paran  cunvegnentas. El è autorisà da fixar termins per inoltrar il plant cun la smanatscha   che – sche quest termin na vegnia betg resguardà – vegnia la repartiziun fatga uschia  sco quai ch'el ha previs.  Art.  26 Effect dal pajament 1 Tras il pajament da l'indemnisaziun s'acquista l'expropriant la proprietad al bain  immobigliar exproprià u il dretg ad in bain immobigliar concedì tras la procedura  d'expropriaziun. 2 Il medem effect ha il pajament d'ina indemnisaziun ch'è vegnida fixada suenter  l'introducziun da la procedura d'expropriaziun tras ina cunvegna da las partidas. 3 Sche autras cunvegnas da las partidas mancan, scadan ils dretgs reals restrenschids  ed ils dretgs persunals prenotads en il register funsil ch'engrevgeschan la proprietad   expropriada, er sch'els n'èn per atgna culpa betg vegnids annunziads e stimads da la   cumissiun d'expropriaziun, malgrà ch'igl era vegnì fatg attent sin quai.  8       803.100   Art.  27 Inscripziun en il register funsil, custs, taglia sin midada da maun 1 L'expropriant po pretender che l'acquist da dretg tras l'expropriaziun vegnia inscrit  en  il  register  funsil  immediat  suenter  il  pajament  valaivel  da  l'indemnisaziun  e  suenter l'eventuala marcaziun e mesiraziun necessaria. 2 Ils custs da la marcaziun, da la mesiraziun e da l'inscripziun en il register funsil sto  surpigliar l'expropriant. 3 Per  il  transferiment  da  la  proprietad  tras  l'expropriaziun  na  dastgan  vegnir  imponidas al chantun naginas taglias sin midada da maun.  Art.  28 Enviament anticipà en il possess 1 L'expropriant po vegnir autorisà dal president da la cumissiun da prender possess  dal  terren gia  avant  il  pajament  da l'indemnisaziun,  suenter  che la  procedura da   stimaziun è introducida e l'inspecziun oculara è fatga e suenter avair tadlà la persuna  che sto ceder il dretg, sch'in retard chaschunass gronds donns a l'expropriant. * 2 Sch'il president da la cumissiun ademplescha ina tala dumonda, sto el il medem  mument  ordinar  las  mesiras  che  garanteschan  la  fixaziun  posteriura  da  l'indemnisaziun.  Sin  dumonda  da  l'exproprià  po  el  ultra  da  quai  pretender  ina  prestaziun da garanzia. * 3 En  mintga  cas  sto  l'indemnisaziun  definitiva  vegnir  tschainsida  cun  tschintg  pertschient davent dal di ch'il possess cumenza.  7. Dretg da restituziun  Art.  29 Premissas 1 L'exproprià che n'ha betg renunzià cun ina decleraziun en scrit a quest dretg po –   cun restituir l'indemnisaziun ch'el ha survegnì per quai – pretender la retrocessiun  d'in dretg exproprià e, nua che las relaziuns permettan quai, er da la valur reducida,  sch'il dretg vegn – senza esser vegnì duvrà per in intent public – alienà u sch'el duai  vegnir duvrà per in intent, per il qual il dretg d'expropriaziun n'è betg dà. 2 Il dretg da restituziun po vegnir executà dal possessur d'avant u da ses ertavels, tar  ina expropriaziun parziala dentant  mo, sch'els  èn anc adina proprietaris  dal  bain   immobigliar restant u da l'immobiglia dominanta. 3 Tar l'inscripziun en il register funsil sto il dretg da restituziun vegnir prenotà sco  restricziun dal dretg da disponer.  Art.  30 Obligaziun d'annunzia 1 L'expropriant sto denunziar la persuna cun dretg da restituziun cun inditgar las   consequenzas d'indemnisaziun, sch'el vul alienar il dretg exproprià u sch'el vul al  duvrar per in intent, per il qual il dretg d'expropriaziun n'è betg dà.   9     803.100    Art.  31 Surannaziun 1 Il dretg da restituziun extingua suenter 6 mais dapi l'avis prescrit en l'artitgel 30.  Art.  32 Decisiun 1   Sch'il dretg da restituziun vegn snegà u sche las partidas na san betg sa cunvegnir   davart l'autezza da la recumpensa, decida definitivamain quella instanza che ha fixà  legalmain l'indemnisaziun d'expropriaziun.   8. Disposiziuns finalas e transitoricas  Art.  33 Ordinaziun executiva 1 Il cussegl grond regla la procedura per l'execuziun dal dretg d'expropriaziun tras il   chantun, per conceder il dretg d'expropriaziun tras il departament, per giuditgar las  pretensiuns  da  l'expropriaziun  materiala  e  per  fixar  l'indemnisaziun  d'expropriaziun.1) * 2 La procedura sto vegnir ordinada uschia che la realisaziun da l'expropriaziun è   garantida uschè spert sco pussaivel, e quai resguardond ils interess degns da vegnir   protegids da l'exproprià. *  Art.  34 Entrada en vigur, aboliziun dal dretg vertent 1 La regenza metta en vigur questa lescha suenter l'acceptaziun dal pievel.2) 2 Per quest termin vegnan abolids la lescha davart la renunzia da proprietad privata  giaschonta per intents publics dals 13 da fanadur 1839,3) ils artitgels cumplementars  dals 8 da schaner 18534) sco er ils artitgels 2 fin 6 da la lescha da construcziun dals 6  da matg 18945).  Art.  35 Disposiziuns transitoricas 1 Cas, per ils quals l'expropriaziun è gia introducida il mument che questa lescha  entra en vigur, vegnan tractads tenor il dretg vertent.  1) cf. OECG tar questa lescha, DG 803.110 2) lescha messa en vigur per il 1. da schaner 1959 cun CR dals 30 da december 1958, revisiun   dals  24 da  settember  1978 messa  en vigur  per  il  1.  da  schaner  1979 cun CR dals  30   d'october 1978  3) vDG 966 4) vDG 968 5) vDG 965,  abolì  l'entira  lescha  tras  la  lescha  da  construcziun  e  da  planisaziun  dals  26   d'avrigl 1964, CUL 1964, 430, questa è puspè vegnida remplazzada tras la lescha davart la  planisaziun dal territori dals 20 da matg 1973, DG 801.100  10    https://www.gr-lex.gr.ch/data/803.110/rm    803.100   2 Percunter vegnan applitgadas las disposiziuns da questa lescha davart  il  recurs,   l'execuziun da l'expropriaziun ed il  dretg da restituziun per tut  las decisiuns che  vegnan communitgadas suenter l'entrada en vigur da questa lescha.   11     803.100    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 26-10-1958 01-01-1959 relasch emprima versiun - 24-09-1978 01-01-1979 Art. 20 al. 1, k) integraziun - 24-09-1978 01-01-1979 Art. 20 al. 1, l) integraziun - 24-09-1978 01-01-1979 Art. 22 revisiun totala - 24-09-1978 01-01-1979 Art. 33 al. 2 midada - 26-11-2000 01-01-2001 Art. 2a revisiun totala - 26-11-2000 01-01-2001 Art. 3 revisiun totala - 26-11-2000 01-01-2001 Art. 4 al. 2 midada - 26-11-2000 01-01-2001 Art. 8 al. 1 midada - 26-11-2000 01-01-2001 Art. 10 al. 1, c) midada - 26-11-2000 01-01-2001 Art. 10 al. 1, d) midada - 26-11-2000 01-01-2001 Art. 14 aboliziun - 26-11-2000 01-01-2001 Art. 15 al. 2 midada - 26-11-2000 01-01-2001 Art. 16 revisiun totala - 26-11-2000 01-01-2001 Art. 19 al. 1 midada - 26-11-2000 01-01-2001 Art. 20 al. 1, f) aboliziun - 26-11-2000 01-01-2001 Art. 20 al. 1, m) integraziun - 26-11-2000 01-01-2001 Art. 22 al. 3 aboliziun - 26-11-2000 01-01-2001 Art. 22 al. 4 aboliziun - 26-11-2000 01-01-2001 Art. 24 al. 1 aboliziun - 26-11-2000 01-01-2001 Art. 24 al. 3 aboliziun - 26-11-2000 01-01-2001 Art. 25 al. 1 midada - 26-11-2000 01-01-2001 Art. 28 al. 1 midada - 26-11-2000 01-01-2001 Art. 28 al. 2 midada - 26-11-2000 01-01-2001 Art. 33 al. 1 midada - 06-12-2004 01-11-2005 Art. 1 al. 1 midada - 06-12-2004 01-11-2005 Art. 1 al. 2 integraziun - 31-08-2006 01-01-2007 Art. 3 al. 4 aboliziun 2006, 3323 31-08-2006 01-01-2008 Art. 21 revisiun totala 2006, 4584 31-08-2006 01-01-2007 Art. 22 al. 2 midada 2006, 3323 16-06-2010 01-01-2011 Art. 17 al. 2 midada 2010, 2411 16-06-2010 01-01-2011 Art. 19 al. 2 midada 2010, 2554 11-06-2012 01-01-2013 Art. 16 al. 1 midada -  12       803.100   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 26-10-1958 01-01-1959 emprima versiun - Art. 1 al. 1 06-12-2004 01-11-2005 midada - Art. 1 al. 2 06-12-2004 01-11-2005 integraziun - Art. 2a 26-11-2000 01-01-2001 revisiun totala - Art. 3 26-11-2000 01-01-2001 revisiun totala - Art. 3 al. 4 31-08-2006 01-01-2007 aboliziun 2006, 3323 Art. 4 al. 2 26-11-2000 01-01-2001 midada - Art. 8 al. 1 26-11-2000 01-01-2001 midada - Art. 10 al. 1, c) 26-11-2000 01-01-2001 midada - Art. 10 al. 1, d) 26-11-2000 01-01-2001 midada - Art. 14 26-11-2000 01-01-2001 aboliziun - Art. 15 al. 2 26-11-2000 01-01-2001 midada - Art. 16 26-11-2000 01-01-2001 revisiun totala - Art. 16 al. 1 11-06-2012 01-01-2013 midada - Art. 17 al. 2 16-06-2010 01-01-2011 midada 2010, 2411 Art. 19 al. 1 26-11-2000 01-01-2001 midada - Art. 19 al. 2 16-06-2010 01-01-2011 midada 2010, 2554 Art. 20 al. 1, f) 26-11-2000 01-01-2001 aboliziun - Art. 20 al. 1, k) 24-09-1978 01-01-1979 integraziun - Art. 20 al. 1, l) 24-09-1978 01-01-1979 integraziun - Art. 20 al. 1, m) 26-11-2000 01-01-2001 integraziun - Art. 21 31-08-2006 01-01-2008 revisiun totala 2006, 4584 Art. 22 24-09-1978 01-01-1979 revisiun totala - Art. 22 al. 2 31-08-2006 01-01-2007 midada 2006, 3323 Art. 22 al. 3 26-11-2000 01-01-2001 aboliziun - Art. 22 al. 4 26-11-2000 01-01-2001 aboliziun - Art. 24 al. 1 26-11-2000 01-01-2001 aboliziun - Art. 24 al. 3 26-11-2000 01-01-2001 aboliziun - Art. 25 al. 1 26-11-2000 01-01-2001 midada - Art. 28 al. 1 26-11-2000 01-01-2001 midada - Art. 28 al. 2 26-11-2000 01-01-2001 midada - Art. 33 al. 1 26-11-2000 01-01-2001 midada - Art. 33 al. 2 24-09-1978 01-01-1979 midada -   13    	1. Champ d'applicaziun e princip 	Art. 1 Champ d'applicaziun 	Art. 2 Princip 	Art. 2a * Egualitad da las schlattainas  	2. Il dretg d'expropriaziun 	Art. 3 * Legitimaziun 	Art. 4 Object 	Art. 5 Extensiun 	Art. 6 Dretg d'expansiun da l'exproprià 	Art. 7 Dretg d'expansiun da l'expropriant 	Art. 8 Renunzia  	3. L'indemnisaziun 	Art. 9 Princip, cumpetenza per fixar geners 	Art. 10 Part integrala da l'indemnisaziun 	Art. 11 Calculaziun da la valur commerziala 	Art. 12 Indemnisaziun per las servituts e per ils dretgs persunals 	Art. 13 Indemnisaziun per dretgs da pegn funsils, per grevezzas funsilas e per giudidas 	Art. 14 * …  	4. Procedura d'expropriaziun 	Art. 15 Acts preparatorics 	Art. 16 * Introducziun da la procedura 	Art. 17 Scumond d'expropriaziun  	5. Ils organs d'expropriaziun 	Art. 18 Circuls d'expropriaziun 	Art. 19 Cumissiun d'expropriaziun 	Art. 20 Cumpetenza 	Art. 21 * Surveglianza 	Art. 22 * Dretgira administrativa  	6. Execuziun da l'expropriaziun 	Art. 23 Scadenza da l'indemnisaziun 	Art. 24 Pajament da l'indemnisaziun 	Art. 25 Repartiziun 	Art. 26 Effect dal pajament 	Art. 27 Inscripziun en il register funsil, custs, taglia sin midada da maun 	Art. 28 Enviament anticipà en il possess  	7. Dretg da restituziun 	Art. 29 Premissas 	Art. 30 Obligaziun d'annunzia 	Art. 31 Surannaziun 	Art. 32 Decisiun  	8. Disposiziuns finalas e transitoricas 	Art. 33 Ordinaziun executiva 	Art. 34 Entrada en vigur, aboliziun dal dretg vertent 	Art. 35 Disposiziuns transitoricas   		2020-10-05T18:27:13+0200 	"7001 Chur" 	"Gesetzessammlung Kanton Graubünden"


canton: gr

abbreviation: OExp

pdf_content: Ordinaziun d'expropriaziun dal chantun Grischun (OExp)    803.110   Ordinaziun d'expropriaziun dal chantun Grischun *  (OExp)  dals 29-05-1958 (versiun dals 01-01-2013)  sa basond sin l'art. 33 da la lescha1)  relaschada dal cussegl grond ils 29 da matg 19582)  1. Procedura preliminara  1.1. EXPROPRIAZIUN PER OVRAS CHANTUNALAS, PER  OVRAS DA CORRECZIUN DALS CURS D'AUA E PER OVRAS  FORESTALAS *  Art.  1 * …  Art.  2 * Exposiziun dals plans * 1 Il  plan  per  l'acquist  da  terren  e  la  tabella  d'acquist  da  terren  vegnan  exponids   publicamain ensemen cun il project da construcziun. Cun l'approvaziun dal project è  il dretg d'expropriaziun concedì.  Art.  3 * …  Art.  3a * Avis persunal * 1 Tar projects che na reguardan betg las vias, la correcziun dals curs d'aua u las ovras  forestalas, fa il departament in avis persunal a las proprietarias ed als proprietaris  dals bains immobigliars pertutgads. L'avis orientescha davart il project e davart ils   dretgs che pon vegnir pretendids. *  1) DG 803.100 2) M dals 9 d'avrigl 1958, 168; PCG 1958, 98  * tabellas da las modificaziuns a la fin dal relasch   1   http://www.gr-lex.gr.ch/data/803.100/rm   803.110    2 Las proprietarias ed ils proprietaris da bains immobigliars pon far entaifer 30 dis  protesta cunter il project sco er cunter l'expropriaziun. * 3 L'instanza cumpetenta tracta las protestas, approvescha il project e decida davart  l'applicaziun dal dretg d'expropriaziun.  Art.  4 Emprova da reconciliaziun, effect da cunvegnas amicablas 1 Suenter l'approvaziun dal project fan il departament u las persunas da confidenza  autorisadas ina tractativa da reconciliaziun. * 2 Las cunvegnas amicablas ston vegnir fatgas en scrit e sche necessari inscrittas en il  register  funsil.  Ellas  han l'effect  d'ina  decisiun  d'expropriaziun  cun  vigur  legala.  Ellas  èn  liantas  er  per  las  persunas  autorisadas  per  il  pegn  immobigliar,  per  la  grevezza funsila e per la giudida, premess ch'ellas èn vegnidas communitgadas d'ina  represchentanta  u  d'in  represchentant  dal  chantun  e  sch'i  na  vegn  betg  pretendì  entaifer 10 dis da far ina procedura da stimaziun.  Art.  5 * Transferiment a la cumissiun d'expropriaziun 1 Sche l'emprova da sa cunvegnir sin via amicabla na reussescha betg u reussescha  mo  per  part,  transferescha  il  departament  il  cas  a  la  cumissiun  d'expropriaziun  cumpetenta cun il giavisch da far ina procedura da stimaziun.  1.2. EXPROPRIAZIUN PER AUTRAS OVRAS  Art.  6 * Introducziun da la procedura 1 Per l'expropriaziun d'autras ovras vegnan applitgads ils artitgels 2 fin 4 confurm al  senn. 2 L'exproprianta u l'expropriant sto sa stentar seriusamain per ina reconciliaziun.  Art.  7 Dumonda per la concessiun dal dretg d'expropriaziun 1 Sch'ina cunvegna  sin via  amicabla na po betg vegnir  cuntanschida u po vegnir   cuntanschida mo per part, sto l'exproprianta u l'expropriant inoltrar al departament la   dumonda per conceder il dretg d'expropriaziun. * 2 A la dumonda ston vegnir agiuntads ina curta descripziun da l'ovra projectada e da  ses intent, il plan d'expropriaziun e la tabella d'acquist da terren en dus exemplars  sco er in extract dal protocol davart il conclus da construcziun e davart il conclus  concernent la realisaziun da la procedura d'expropriaziun. *  Art.  8 Correspundenza 1 La dumonda per conceder il dretg d'expropriaziun sto vegnir communitgada a las  persunas pertutgadas tras il departament, fixond in termin adequat per in'eventuala   posiziun. *  2       803.110   2 Ina replica ed ina duplica vegnan ordinadas mo excepziunalmain.  Art.  9 * Decisiun 1 Il departament fa las retschertgas necessarias e decida davart la concessiun e davart   la dimensiun dal dretg d'expropriaziun. * 2 La decisiun sto vegnir communitgada en scrit a las partidas. 3 Ils custs van en mintga cas a donn e cust da la petenta u dal petent.  Art.  10 * Finiziun da la procedura preliminara 1 La permissiun per l'expropriaziun vegn tramessa er a la cumissiun d'expropriaziun  cumpetenta cun il giavisch da far la procedura da stimaziun.  2. Procedura da stimaziun  Art.  11 Citaziun 1 Immediatamain suenter l'inoltraziun dal giavisch da far ina procedura da stimaziun  sto  il  president  da  la  cumissiun  d'expropriaziun  citar  las  partidas  cun  ina  brev   recumandada per tractar il cas. El sto far attent che l'audienza haja lieu er, sche las   partidas èn absentas. 2 Citadas vegnan tut las persunas cun dretgs tenor la tabella d'acquist da terren. Las  persunas autorisadas per il pegn immobigliar, per la grevezza funsila e per la giudida   pon  decider  libramain,  sch'ellas  vulan  esser  preschentas.  La  citaziun  sto  vegnir  relaschada almain 7 dis avant l'audienza.  Art.  12 Tractativa 1 La  tractativa  vegn  colliada  cun  ina  inspecziun  al  lieu.  Las  partidas  survegnan  uschia la chaschun da far lur dumondas e da las motivar a bucca. La cumissiun po er   pretender che las propostas e che las motivaziuns vegnian fatgas en scrit e po fixar   per quai in curt termin. 2 Tar questa tractativa pon er vegnir formuladas eventualas dumondas d'extensiun.  En quest connex po l'expropriada u l'exproprià pretender da laschar stimar er il rest.  Art.  13 Emprova da reconciliaziun 1 Suenter la tractativa duai la cumissiun empruvar anc ina giada da cuntanscher ina  cunvegna sin via amicabla. Las propostas e las concessiuns fatgas en quest connex  èn nunpregiuditgablas per la decisiun. 2 Per in'eventuala  cunvegna  amicabla  e per ses effect  vala  l'artitgel  4 alinea 2.  La  cunvegna vegn consutsegnada er da la presidenta u dal president da la cumissiun.   3     803.110    Art.  14 Dretgs contestads 1 Sche l'existenza  u sche la  dimensiun d'in  dretg,  per  il  qual  i  vegn  pretendì  ina  indemnisaziun, è contestada, decida la cumissiun d'expropriaziun. 2 Sch'ina  partida  n'è  betg  d'accord  cun  il  giudicament  da  la  cumissiun  d'expropriaziun, vegn la procedura suspendida. Per l'exproprianta u per l'expropriant   vegn  fixà  in  termin adequat per  inoltrar il  plant,  avertind che – sch'il  termin na   vegnia betg resguardà – il dretg u la dimensiun pretendida dal dretg vegnia considerà  sco existent respectivamain sco valaivel.  Art.  15 Constataziun dal causal e da l'indemnisaziun 1   La cumissiun d'expropriaziun n'è betg liada a las propostas da las partidas cun fixar   il causal e l'autezza da l'indemnisaziun. Ella po far uffizialmain tut las retschertgas   che  la  paran  necessarias  ed  imponer  per  quest  intent  cumprovas  a  las  partidas,   prender invista dals cudeschs publics, interrogar perditgas sco er consultar expertas  ed experts.  2 La  designaziun  d'expertas  e  d'experts  sto  vegnir  communitgada  a  las  partidas,   fixond in curt termin per far valair eventuals motivs da refusa.  Art.  16 Decisiun 1 La decisiun sto per regla vegnir communitgada a las partidas en scrit ed en moda  recumandada entaifer 14 dis dapi l'ultima tractativa. * 2 La decisiun cumpiglia: a) ina curta preschentaziun dals fatgs; b) la designaziun exacta da l'object che vegn exproprià; c) la designaziun da las partidas e da lur propostas; d) l'indemnisaziun eruida, determinada en cifras tenor lur parts integralas, cun la   motivaziun correspundenta; e) eventualas disposiziuns; f) l'indicaziun dals meds legals; g) la  suttascripziun  da  la  presidenta  u  dal  president  da  la  cumissiun  che    cooperescha ed eventualmain da l'actuara u da l'actuar; h) la data da la communicaziun.  Art.  17 Pretensiuns posteriuras 1 Pretensiuns d'indemnisaziun pon vegnir fatgas valair anc suenter la finiziun da la  procedura da stimaziun, sche: a) ina persuna autorisada cumprova ch'i na saja betg stà pussaivel ad ella ubain a   sia  represchentanta  u  a  ses  represchentant  da  far  valair  ses  dretgs  pervia  d'impediments, per ils quals ella n'è betg la culpa;  4       803.110   b) i vegn cumprovà che l'effectiv d'in  dretg è vegnì  communitgà a la persuna  autorisada pir pli tard ubain l'exproprianta u l'expropriant fa diever d'in dretg  cunter il plan exponì;  c) in donn che n'è betg stà previsibel u che n'è betg stà previsibel en ina tala   dimensiun  il  mument  da  l'exposiziun  dals  plans  sa  preschenta  per  l'expropriada u per l'exproprià pir cun construir u cun eriger l'ovra.  2 Dal  rest  valan  las  pretensiuns  d'indemnisaziun  per  perdidas,  sch'ellas  n'èn  betg  vegnidas  fatgas  valair  tar  la  presidenta  u  tar  il  president  da  la  cumissiun  d'expropriaziun entaifer 6 mais dapi che la persuna autorisada è vegnida a savair da  l'existenza, da la revendicaziun u dal donn. En cas da la litera a cumenza il termin  suenter ch'il motiv che impediva l'annunzia è scrudà. *  3. Expropriaziun materiala1)  Art.  18 Expropriaziun materiala 1 Dumondas  d'indemnisaziun  pervia  da  causals  sumegliants  a  l'expropriaziun  (expropriaziun materiala) ston vegnir inoltradas a la presidenta u al president da la  cumissiun cumpetenta. Il president fa ina procedura da consultaziun. * 2 Sch'i n'exista nagina reglamentaziun legala, surannescha il dretg da la proprietaria  u dal proprietari da bains immobigliars entaifer 5 onns dapi l'entrada en vigur da la   restricziun da la proprietad.  Art.  19 Dumondas d'expropriaziun posteriuras 1 L'artitgel 18 vala confurm al senn tar pretensiuns d'indemnisaziun posteriuras, sch'i  n'è betg vegnida fatga ina procedura d'expropriaziun u sch'ina tala n'è betg vegnida  fatga cunter quella u cunter quel che pretenda talas indemnisaziuns.  4. Differentas disposiziuns2)  Art.  20 Termins 1 … * 2 … *  1) abolì  ils  art.  18–23  oriunds  sut  il  titel  III.  "Procedura  da  recurs",  e  l'art. 26 al. 3  tras  l'art. 1 cifra 9 OCG davart  l'adattaziun dals relaschs dal cussegl  grond  a la  LPAC, CUL  1967, 358;  integrà ils novs  art. 18 e 19 tras CCG dals 2 da zercladur 1978;  M dals  31  d'october 1977, 190; PCG 1978/79, 189  2) tras CCG dals 2 da zercladur 1978; M dals 31 d'october 1977, 190; PCG 1978/79, 189 è –   sut  il  titel  IV.  "Differentas disposiziuns"  – la  numeraziun dals  art.  24, 25 e 27 oriunds   vegnida midada ad art. 20, 21, e 23, e l'art. 26 oriund è vegnì formulà da nov sco art. 22   5     803.110    Art.  21 Indemnisaziun da las cumissiuns 1 L'indemnisaziun  da  la  presidenta  u  dal  president,  da  las  commembras  e  dals  commembers da la cumissiun d'expropriaziun sco er da las actuaras e dals actuars da  las cumissiuns vegn fixada da la regenza2). * 2 L'indemnisaziun  da las  actuaras  e  dals  actuars  da la  cumissiun  d'expropriaziun  vegn fixada da la cumissiun pertutganta en enclegientscha cun il  departament da  finanzas. *  Art.  22 Custs 1 Ils custs da la procedura da l'emprima instanza tar expropriaziuns formalas van a  quint da l'exproprianta u da l'expropriant. En cas motivads po quella u quel er vegnir   obligà da pajar ina indemnisaziun extrauffiziala. 2 Davart la repartiziun dals custs tar proceduras tenor ils artitgels 18 e 19 decida la  cumissiun  d'expropriaziun  tenor  liber  appreziar.  Per  regla  ston  ils  custs  vegnir   adossads a la partida perdenta.  Art.  23 Entrada en vigur 1 Questa ordinaziun entra en vigur ensemen cun la lescha3).  2) cf.  OR  davart  las  collavuraturas  ed  ils  collavuraturs  en  uffizi  accessoric  dal  chantun  Grischun, DG 170.420  3) mess en vigur l'ordinaziun per il 1. da schaner 1959 cun CR dals 30 da december 1958,  mess en vigur la revisiun parziala dals 2 da zercladur 1978 cun CR dals 30 d'october 1978  per il 1. da schaner 1979  6    http://www.gr-lex.gr.ch/data/170.420/rm    803.110   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 29-05-1958 01-01-1959 relasch emprima versiun - 15-08-1995 01-01-1996 Art. 7 al. 2 midada 1995, 3421 15-08-1995 01-01-1996 Art. 9 revisiun totala 1995, 3421 28-03-2000 01-01-2001 titel dal relasch midada - 28-03-2000 01-01-2001 Art. 1 aboliziun - 28-03-2000 01-01-2001 Art. 2 revisiun totala - 28-03-2000 01-01-2001 Art. 3a revisiun totala - 28-03-2000 01-01-2001 Art. 4 al. 1 midada - 28-03-2000 01-01-2001 Art. 5 revisiun totala - 28-03-2000 01-01-2001 Art. 6 revisiun totala - 28-03-2000 01-01-2001 Art. 7 al. 1 midada - 28-03-2000 01-01-2001 Art. 8 al. 1 midada - 28-03-2000 01-01-2001 Art. 9 al. 1 midada - 28-03-2000 01-01-2001 Art. 10 revisiun totala - 28-03-2000 01-01-2001 Art. 16 al. 1 midada - 28-03-2000 01-01-2001 Art. 17 al. 2 midada - 28-03-2000 01-01-2001 Art. 18 al. 1 midada - 28-03-2000 01-01-2001 Art. 20 al. 2 aboliziun - 28-03-2000 01-01-2001 Art. 21 al. 1 midada - 28-03-2000 01-01-2001 Art. 21 al. 2 midada - 31-08-2006 01-01-2007 Art. 3a al. 2 midada 2006, 5021 31-08-2006 01-01-2007 Art. 20 al. 1 aboliziun 2006, 5021 11-06-2012 01-01-2013 Titel 1.1. midada - 11-06-2012 01-01-2013 Art. 2 midada dal titel - 11-06-2012 01-01-2013 Art. 3 aboliziun - 11-06-2012 01-01-2013 Art. 3a midada dal titel - 11-06-2012 01-01-2013 Art. 3a al. 1 midada -   7     803.110    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 29-05-1958 01-01-1959 emprima versiun - titel dal relasch 28-03-2000 01-01-2001 midada - Titel 1.1. 11-06-2012 01-01-2013 midada - Art. 1 28-03-2000 01-01-2001 aboliziun - Art. 2 28-03-2000 01-01-2001 revisiun totala - Art. 2 11-06-2012 01-01-2013 midada dal titel - Art. 3 11-06-2012 01-01-2013 aboliziun - Art. 3a 28-03-2000 01-01-2001 revisiun totala - Art. 3a 11-06-2012 01-01-2013 midada dal titel - Art. 3a al. 1 11-06-2012 01-01-2013 midada - Art. 3a al. 2 31-08-2006 01-01-2007 midada 2006, 5021 Art. 4 al. 1 28-03-2000 01-01-2001 midada - Art. 5 28-03-2000 01-01-2001 revisiun totala - Art. 6 28-03-2000 01-01-2001 revisiun totala - Art. 7 al. 1 28-03-2000 01-01-2001 midada - Art. 7 al. 2 15-08-1995 01-01-1996 midada 1995, 3421 Art. 8 al. 1 28-03-2000 01-01-2001 midada - Art. 9 15-08-1995 01-01-1996 revisiun totala 1995, 3421 Art. 9 al. 1 28-03-2000 01-01-2001 midada - Art. 10 28-03-2000 01-01-2001 revisiun totala - Art. 16 al. 1 28-03-2000 01-01-2001 midada - Art. 17 al. 2 28-03-2000 01-01-2001 midada - Art. 18 al. 1 28-03-2000 01-01-2001 midada - Art. 20 al. 1 31-08-2006 01-01-2007 aboliziun 2006, 5021 Art. 20 al. 2 28-03-2000 01-01-2001 aboliziun - Art. 21 al. 1 28-03-2000 01-01-2001 midada - Art. 21 al. 2 28-03-2000 01-01-2001 midada -  8     	1. Procedura preliminara 	1.1. Expropriaziun per ovras chantunalas, per ovras da correcziun dals curs d'aua e per ovras forestalas * 	Art. 1 * … 	Art. 2 * Exposiziun dals plans * 	Art. 3 * … 	Art. 3a * Avis persunal * 	Art. 4 Emprova da reconciliaziun, effect da cunvegnas amicablas 	Art. 5 * Transferiment a la cumissiun d'expropriaziun  	1.2. Expropriaziun per autras ovras 	Art. 6 * Introducziun da la procedura 	Art. 7 Dumonda per la concessiun dal dretg d'expropriaziun 	Art. 8 Correspundenza 	Art. 9 * Decisiun 	Art. 10 * Finiziun da la procedura preliminara   	2. Procedura da stimaziun 	Art. 11 Citaziun 	Art. 12 Tractativa 	Art. 13 Emprova da reconciliaziun 	Art. 14 Dretgs contestads 	Art. 15 Constataziun dal causal e da l'indemnisaziun 	Art. 16 Decisiun 	Art. 17 Pretensiuns posteriuras  	3. Expropriaziun materiala1) 	Art. 18 Expropriaziun materiala 	Art. 19 Dumondas d'expropriaziun posteriuras  	4. Differentas disposiziuns2) 	Art. 20 Termins 	Art. 21 Indemnisaziun da las cumissiuns 	Art. 22 Custs 	Art. 23 Entrada en vigur   		2018-06-06T03:42:17+0200 	"7001 Chur" 	"Gesetzessammlung Kanton Graubünden"


pdf_content: Lescha da perimeter dal chantun Grischun    803.200   Lescha da perimeter dal chantun Grischun  dals 28-09-1980 (versiun dals 01-01-2018)  sa basond sin l'art. 40 al. 5 da la constituziun chantunala1) e sin l'art. 7 da la lescha  federala davart la polizia da construcziuns idraulicas2)  acceptada dal pievel ils 28 da settember 19803)  1. Disposiziuns generalas  Art.  1 Champ d'applicaziun 1 Questa lescha è applitgabla per proceduras da perimeter, tar las qualas il chantun u   ina corporaziun da vischnancas è purtader/purtadra da l'ovra publica. 2 Las vischnancas politicas pon – resguardond ils artitgels 2 e 3 sco er 5 fin 10 da  questa  lescha  –  relaschar  atgnas  disposiziuns  materialas  e  prescripziuns  da  procedura. Sche talas disposiziuns mancan, po questa lescha vegnir applitgada. 3 Sche  las  disposiziuns  da  las  vischnancas  n'èn  betg  cumplettas,  pon  vegnir  applitgadas per agid las prescripziuns da procedura preschentas. 4 Per la finanziaziun d'averturas che vegnan exequidas da las vischnancas u da las  corporaziuns  ch'ellas  han  incumbensà  a  basa  dal  dretg  chantunal  davart  la  planisaziun dal territori, valan unicamain las disposiziuns da la legislaziun davart la   planisaziun dal territori. *  Art.  2 Incassament da las contribuziuns 1 Il chantun, las vischnancas politicas e las corporaziuns da vischnancas organisadas   tenor  la  lescha  da  vischnancas  èn  autorisads  d’incassar  contribuziuns  da  las  proprietarias e dals proprietaris da terren che han in avantatg economic spezial tras  la construcziun, la cumplettaziun, la midada u il mantegniment d'ovras publicas e  d'indrizs publics.  1) La nova constituziun na cuntegna betg ina disposiziun correspundenta tar l'art. 40 al. 5 frasa  4 vCC; ussa art. 39 al. 2 lescha da vischnancas dal chantun Grischun; DG 175.050.  2) CS 721.10 3) M dals 19 da november 1979, 347; PCG 1979/80, 721 (emprima lectura) e PCG 1980/81,   127 (segunda lectura)  * tabellas da las modificaziuns a la fin dal relasch   1   http://www.gr-lex.gr.ch/data/175.050/rm   803.200    2 Las prescripziuns dal dretg chantunal da meglieraziun ed il scumond d’incassar  contribuziuns al mantegniment general da las vias èn resalvads.  Art.  3 Fixaziun a) princip  1 Las contribuziuns da las proprietarias e dals proprietaris da bains immobigliars ston  da  princip  vegnir  fixadas  tenor  las  scalas  schematicas  che  permettan  tant  sco  pussaivel da resguardar precisamain ils differents avantatgs e dischavantatgs. Cun  fixar  las  contribuziuns ston vegnir  resguardads  tut  ils  custs  necessaris  per  l'ovra  publica,  en spezial  er ils  custs per la projectaziun,  per l'acquist  da terren,  per la   direcziun da construcziun e per il tschains da construcziun sco er las expensas per la   procedura da perimeter. Ils interess dal maun public e da las proprietarias da bains   immobigliars  e  dals  proprietaris  da  bains  immobigliars  ston  vegnir  resguardads  adequatamain. 2 La summa da las contribuziuns da las proprietarias e dals proprietaris da bains  immobigliars  dastga – ensemen cun eventualas  prestaziuns dal maun public u da  terzas persunas – correspunder maximalmain als custs totals, e mintga contribuziun  na  dastga  betg  surpassar  l'avantatg  economic  spezial  che  resulta  dal  bain  immobigliar.  Ils  dischavantatgs  ston  en  quest  connex  vegnir  resguardads  adequatamain.  Art.  4 b) excepziun 1 Sche la repartiziun dals custs sto vegnir calculada excepziunalmain sin fundament  da la valur  dals bains immobigliars,  sto vegnir  resguardada per la calculaziun la   classificaziun da zonas cun resalva da l'alinea 2. 2 Per bains immobigliars che vegnan utilisads da la proprietaria u dal proprietari u da   la fittadina u dal fittadin per l'agricultura u che na sa chattan betg en ina zona da   construcziun, ston las contribuziuns da perimeter vegnir calculadas sin fundament da  la valur  da rendita,  en tut  ils  auters cas sin fundament  da la valur  commerziala.   Sch'in  bain  immobigliar  cun  utilisaziun  agricula  perda  quella  entaifer  20  onns  suenter  che  la  procedura  da  perimeter  è  finida,  sto  vegnir  pajada  suenter  la  differenza a l'import calculà sin fundament da la valur commerziala il mument che la   procedura da perimeter è vegnida realisada. 3 Per bains immobigliars surbajegiads vala la valur correspundenta da la valitaziun  uffiziala. *  Art.  5 Obligaziun da restituziun 1 Sch'i resulta posteriuramain dapli da las contribuziuns che quai ch'è necessari per  cuvrir tut ils custs, sto la communitad reparter il surpli sin las proprietarias u sin ils   proprietaris da bains immobigliars participads.  2       803.200   Art.  6 Obligaziun da pajar contribuziuns 1 Las  contribuziun  ston  per  regla  vegnir  pajadas  da  las  proprietarias  u  dals  proprietaris da bains immobigliars. Tar proprietad en condomini paja la cuminanza  da proprietarias e da proprietaris. 2 Decisiva è l'inscripziun en il register funsil il mument da l'exposiziun publica da la  decisiun dal perimeter.  Art.  7 Scadenza 1 Las contribuziuns ston vegnir pajadas il mument che la decisiun da perimeter entra   en vigur. 2 Tar  stabiliments  pli  gronds  u  tar  lavurs  che  duran  pli  ditg  po  la  purtadra  u  il  purtader da l'ovra publica ordinar pajaments a quint adequats e prevair pajaments en  ratas. 3 Sch'il  pajament da la contribuziun para periclità, po la purtadra u il purtader da  l'ovra  publica  ordinar  ina  prestaziun  da  garanzia  adequata  avant  che  far  sia  investiziun.  Art.  8 * Dretg da pegn legal, pajament 1 Per las contribuziuns exista in dretg da pegn legal tenor ils artitgels 130 ss. LItCCS  che ha la preferenza vers tut ils auters dretgs da pegn.1) 2 En cas gravants po il pajament vegnir suspendì per part u cumplettamain, cun u   senza tschains per maximalmain 15 onns, cunzunt per bains immobigliars ch'èn ina  part essenziala da l'existenza purila per la proprietaria u per il proprietari u per ina u  per in da ses ertavels legals.  Art.  9 * Meds legals 1 Cunter  disposiziuns  tenor  l'artitgel 7 alinea 3  po  vegnir  recurrì  tar  la  dretgira  administrativa entaifer 30 dis.  Art.  10 Midada da las relaziuns 1 Sch'ils avantatgs spezials u sche las relaziuns tranter l'interessenza publica e privata  sa midan essenzialmain entaifer diesch onns suenter che la decisiun da perimeter è   entrada  en  vigur  legala  pervia  da  mesiras  da  construcziun  u  pervia  da  la  moda   d'utilisaziun da l'ovra, poi vegnir pretendì ch'i vegnia fatga ina nova procedura da  perimeter. 2 Las contribuziuns ch'eran vegnidas pajadas sin basa da la decisiun precedenta ston  vegnir messas a quint senza tschains e senza indexaziun. 3 Las contribuziuns ston vegnir pajadas suenter u restituidas tenor la nova repartiziun  dals custs.  1) DG 210.100   3   http://www.gr-lex.gr.ch/data/210.100/rm   803.200    2. Procedura  Art.  11 Cumpetenza 1 Cumpetenta  per  realisar  la  procedura  da  perimeter  è  quella  communitad  che  construescha, mida u mantegna l'ovra publica. 2 Sche  pliras  communitads  èn  purtadras  da  l'ovra  publica  ston  ellas  realisar  communablamain la procedura da perimeter. Sch'ellas na vegnan betg perina, decida  la regenza.  Art.  12 Introducziun, temp da realisaziun 1 La procedura da perimeter sto vegnir introducida avant che cumenzar las lavurs da  construcziun. Il pli tard dus onns suenter ch'il stabiliment è realisà, sto la procedura   vegnir terminada cun l'emprima exposiziun publica. 2 Sch'in da quests termins na vegn betg resguardà, vala il dretg sco pers.  Art.  13 Conclus d'introducziun 1 En il conclus d'introducziun vegn fixà il territori da perimeter. Plinavant cuntegna  el  ina  dumonda  a  la  cumissiun  da  perimeter  concernent  la  dimensiun  da  l'interessenza publica. 2 Il conclus d'introducziun sto vegnir publitgà en moda adattada. A las proprietarias  ed  als  proprietaris  da  bains  immobigliars  ed  a  las  administraturas  u  als  administraturs  da  cuminanzas  da  proprietaris  en  condomini  sto  el  vegnir  communitgà  en  scrit,  cun  il  renviament  ch'i  possia  vegnir  fatg  recurs  cunter   l'applicaziun  da  la  procedura  da  perimeter  sco  tala  e  cunter  la  cunfinaziun  dal  territori da perimeter, e quai entaifer 30 dis tar la dretgira administrativa. * 3 Il conclus d'introducziun cun vigur legala na po betg pli vegnir contestà areguard la  realisaziun da la procedura da perimeter  sco tala  ed areguard la cunfinaziun dal   territori da perimeter fatga cun la decisiun da perimeter.  Art.  14 Cumissiun da perimeter 1 La  regenza  elegia  sin  fundament  d'ina  proposta  da  la  patruna  u  dal  patrun  da  construcziun  ina  cumissiun  da  perimeter  che  consista  d'ina  presidenta  u  d'in  president, da duas commembras u da dus commembers e da duas substitutas u da  dus substituts. I dastga er vegnir numnada ina cumissiun da perimeter permanenta  per la durada da 4 onns. Per l'exclusiun e per la recusaziun pon vegnir applitgadas  tenor  il  senn  las  prescripziuns  da  la  lescha  davart  l'organisaziun  giudiziala1) respectivamain da la lescha davart la giurisdicziun administrativa2). *  1) DG 173.000 2) DG 370.100  4    http://www.gr-lex.gr.ch/data/370.100/rm http://www.gr-lex.gr.ch/data/173.000/rm    803.200   2 La cumissiun da perimeter dispona da tut las actas respectivas e po prender invista  da  tut  ils  cudeschs  publics.  Las  proprietarias  ed  ils  proprietaris  da  bains  immobigliars,  las  persunas  cun  dretg  da  construcziun  sco  er  las  fittadinas  u  ils  fittadins e las locatarias u ils locataris èn obligads da dar tut las infurmaziuns utilas,   da metter a disposiziun ils documents e da laschar passar sin il bain immobigliar. 3 La cumissiun da perimeter dat en moda adequata la pussaivladad a las proprietarias  ed  als  proprietaris  da  bains  immobigliars  ed  a  las  administraturas  u  als  administraturs da cuminanzas da proprietaris en condomini d'exprimer lur puntg da  vista . 4 Ella po laschar annotar la realisaziun da la procedura da perimeter en il register  funsil. 5 Ella è in organ da quella communitad che construescha, renovescha u mantegna las  ovras publicas.  Art.  15 Decisiun da perimeter 1 La decisiun da la cumissiun cuntegna: 1. ina indicaziun areguard il conclus d'introducziun ed il conclus electoral da la   regenza sco er las remartgas da la cumissiun davart la realisaziun da sia lavur  e davart las scalas applitgadas cun ils motivs generals da la decisiun;  2. las indicaziun areguard ils custs da l'ovra; 3. la dimensiun d'eventualas  contribuziuns da la confederaziun,  dal chantun u   garantidas d'autras instituziuns; 4. la dimensiun da la participaziun dal maun public sut il num da l'interessenza   publica; 5. la  tabella  da  perimeter  cumpletta  cun  las  calculaziuns  da  las  singulas   contribuziuns e da las singulas parts en pertschients u promils cun ils plans  correspundents;  6. las indicaziuns da las valurs commerzialas dals bains immobigliars taxads per  la  valur  da  rendita,  en  cas  che  la  valitaziun  è  vegnida  fatga  tenor  l'artitgel 4 alinea 2.  Art.  16 Exposiziun publica 1 La decisiun da la cumissiun da perimeter ed ils documents respectivs ston vegnir   exponids publicamain,  durant 30 dis en tut  las vischnancas pertutgadas da l'ovra  publica. 2 L'exposiziun publica vegn ordinada dal purtader u da la purtadra da l'ovra publica. 3 L'exposiziun publica sto vegnir communitgada en scrit a las proprietarias ed als  proprietaris da bains immobigliars ed a las administraturas ed als administraturs da  cuminanzas da proprietaris en condomini, renviond a la pussaivladad da far recurs.   5     803.200    Art.  17 Protesta; recurs * 1 Cunter  la  decisiun  da  perimeter  pon  ins  protestar  en  scrit  tar  la  cumissiun  da  perimeter, e quai fin diesch dis suenter ch'il termin d'exposiziun è scadì. 2 La  cumissiun  rectifitgescha  las  protestas  entradas  sche  pussaivel  en  moda  amicabla. Sche quai n'è betg pussaivel relascha ella ina decisiun da protesta en scrit   che sto vegnir communitgada en scrit a tut las proprietarias ed a tut ils proprietaris   dals bains immobigliars ed a tut las administraturas ed a tut ils administraturs da  cuminanzas da proprietaris en condomini pertutgads ed a la purtadra u al purtader da  l'ovra. 3 Cunter la decisiun da protesta po vegnir fatg recurs entaifer 30 dis tar la dretgira   administrativa. * 4 Er la purtadra u il purtader da l'ovra è legitimà da far protesta e recurs. *  Art.  18 Incassament e restituziun da las contribuziuns 1 L'incassament da las contribuziuns e lur restituziun è chaussa da la purtadra u dal  purtader da l'ovra publica.  3. Disposiziuns executivas e disposiziuns finalas  Art.  19 Execuziun 1 L'execuziun da questa lescha è chaussa da la regenza. Ella fixescha directivas per  las cumissiuns da perimeter ch'ella ha numnà.  Art.  20 Aboliziun e midada dal dretg vertent1)  Art.  21 Disposiziuns transitoricas 1 Questa lescha vegn applitgada per tut las proceduras da perimeter che n'èn anc betg   introducidas il mument ch'ella entra en vigur.  Art.  22 Entrada en vigur 1 La regenza fixescha il termin che questa lescha entra en vigur 2) suenter ch'ella è  vegnida approvada dal cussegl federal.3)  1) Las midadas dal dretg vertent na vegnan betg inditgadas. 2) messa en vigur cun CR dals 22 da december 1980 per il 1. da schaner 1981 3) approvada dal cussegl federal ils 5 da december 1980  6       803.200   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 28-09-1980 01-01-1981 relasch emprima versiun - 06-12-2004 01-11-2005 Art. 1 al. 4 midada - 31-08-2006 01-01-2007 Art. 8 revisiun totala 2006, 3324 31-08-2006 01-01-2007 Art. 9 revisiun totala - 31-08-2006 01-01-2007 Art. 13 al. 2 midada 2006, 3324 31-08-2006 01-01-2007 Art. 17 midada dal titel 2006, 3324 31-08-2006 01-01-2007 Art. 17 al. 3 midada 2006, 3324 31-08-2006 01-01-2007 Art. 17 al. 4 midada 2006, 3324 16-06-2010 01-01-2011 Art. 14 al. 1 midada 2010, 2554 07-12-2016 01-01-2018 Art. 4 al. 3 midada 2017-034   7     803.200    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 28-09-1980 01-01-1981 emprima versiun - Art. 1 al. 4 06-12-2004 01-11-2005 midada - Art. 4 al. 3 07-12-2016 01-01-2018 midada 2017-034 Art. 8 31-08-2006 01-01-2007 revisiun totala 2006, 3324 Art. 9 31-08-2006 01-01-2007 revisiun totala - Art. 13 al. 2 31-08-2006 01-01-2007 midada 2006, 3324 Art. 14 al. 1 16-06-2010 01-01-2011 midada 2010, 2554 Art. 17 31-08-2006 01-01-2007 midada dal titel 2006, 3324 Art. 17 al. 3 31-08-2006 01-01-2007 midada 2006, 3324 Art. 17 al. 4 31-08-2006 01-01-2007 midada 2006, 3324  8     	1. Disposiziuns generalas 	Art. 1 Champ d'applicaziun 	Art. 2 Incassament da las contribuziuns 	Art. 3 Fixaziun a) princip 	Art. 4 b) excepziun 	Art. 5 Obligaziun da restituziun 	Art. 6 Obligaziun da pajar contribuziuns 	Art. 7 Scadenza 	Art. 8 * Dretg da pegn legal, pajament 	Art. 9 * Meds legals 	Art. 10 Midada da las relaziuns  	2. Procedura 	Art. 11 Cumpetenza 	Art. 12 Introducziun, temp da realisaziun 	Art. 13 Conclus d'introducziun 	Art. 14 Cumissiun da perimeter 	Art. 15 Decisiun da perimeter 	Art. 16 Exposiziun publica 	Art. 17 Protesta; recurs * 	Art. 18 Incassament e restituziun da las contribuziuns  	3. Disposiziuns executivas e disposiziuns finalas 	Art. 19 Execuziun 	Art. 20 Aboliziun e midada dal dretg vertent) 	Art. 21 Disposiziuns transitoricas 	Art. 22 Entrada en vigur   		2018-06-06T05:20:43+0200 	"7001 Chur" 	"Gesetzessammlung Kanton Graubünden"


pdf_content: Directivas per las cumissiuns da perimeter numnadas da la regenza    803.210   Directivas per las cumissiuns da perimeter numnadas da la  regenza  dals 01-12-1980 (versiun dals 01-01-2008)  sa basond sin l'art. 19 da la lescha chantunala da perimeter dals 28 da settember   19801)  relaschada da la regenza il 1. da december 1980  1. Disposiziuns generalas  Art.  1 Champ d'applicaziun 1 Questas directivas valan per las cumissiuns da perimeter numnadas da la regenza.  Art.  2 Intent 1 Las  directivas  han  l'intent  da  reparter  gistamain  ils  custs  e  da  procurar  che  la   procedura da perimeter succeda en moda ordinada, sperta e senza incaps.  2. Organisaziun da las cumissiuns da perimeter  Art.  3 Cumposiziun 1 Per  regla  ston  vegnir  elegidas  en  las  cumissiuns  da  perimeter  per  gronda  part  persunas che han enconuschientschas tecnicas, giuridicas ed agrareconomicas u che   han experientschas spezialas en ils fatgs da perimeter e che na possedan betg bains  immobigliars en il territori da perimeter.  Art.  4 * Motivs d'exclusiun e da recusaziun 1 Per  l'exclusiun  e  per  la  recusaziun pon vegnir  applitgadas  confurm al  senn las  disposiziuns da la lescha davart l'organisaziun giudiziala2).  1) DG 803.200 2) DG 173.000  * tabellas da las modificaziuns a la fin dal relasch   1   http://www.gr-lex.gr.ch/data/803.200/rm http://www.gr-lex.gr.ch/data/173.000/rm   803.210    Art.  5 Gestiun 1 La presidenta u il president convochescha la cumissiun e maina las tractativas. 2 Sche la presidenta u sch'il  president sto prender recusaziun u sch'ella u sch'el  è  impedì  per auters motivs  impurtants  da manar las tractativas,  surdat ella u el las   actas  ad in'autra  commembra  u ad in  auter commember  da la cumissiun per las  liquidar.  Art.  6 Protocol 1 Davart tut las tractativas sto vegnir manà in protocol da decisiuns. 2 L'actuariat  sto  vegnir  procurà  da  la  presidenta  u  dal  president  u  d'ina  autra   commembra u d'in auter commember. 3 En  cas  motivads  po  la  cumissiun  engaschar  ina  protocollista  u  in  protocollist   spezial che sto lura er suttascriver ils protocols.  Art.  7 Rapport 1 La cumissiun sto surdar a la purtadra u al purtader da l'ovra publica per la fin da   mintga onn chalendar in rapport davart sia activitad.  Art.  8 Indemnisaziuns a) princip  1 La presidenta u il president, las commembras ed ils commembers da la cumissiuns  da perimeter ed eventualas protocollistas u eventuals protocollists vegnan per regla   indemnisads per lur lavur e lur spesas sco las cumissiuns d'expropriaziun.1)  Art.  9 b) excepziuns 1 Per  lavurs  che  premettan  enconuschientschas  professiunalas  spezialas,  po  la  cumissiun concluder da metter a quint in supplement adequat.  3. Fixaziun da las contribuziuns da perimeter  Art.  10 Interessenza publica a) tar stabiliments d'avertura da la planisaziun dal territori  1 Tar stabiliments da l'avertura generala è l'interessenza publica 50-100 pertschient e   tar tals da l'avertura detagliada 0-50 pertschient. 2 La part da la communitad vi da stabiliments da traffic è per regla:  1) ordinaziun davart las indemnisaziuns da las funcziunarias e dals funcziunaris chantunalas  betg permanents dals 22 da december 1975; DG 170.420  2    http://www.gr-lex.gr.ch/data/170.420/rm    803.210   vias vial passape  vias chantunalas 70-100% 50-100%  vias da rimnada 40-60% 40-60%  vias da quartier publicas 10-40% 10-40%  vias da quartier privatas 0% 0%  Art.  11 b) tar rempars sco er tar stabiliments agriculs e forestals 1 Tar rempars sco er tar stabiliments agriculs e forestals è l'interessenza publica 50- 100 pertschient.  Art.  12 Interessenza privata a) princip  1 Ils  custs,  per  ils  quals  ins  è  obligà  da  pajar  contribuziuns,  vegnan  da  princip   repartids tenor la surfatscha dal terren e tenor las cifras d'utilisaziun. 2 Plinavant pon vegnir resguardads sco scalas schematicas er auters criteris, sco la   situaziun cunfinanta, la cubatura da l'edifizi, la valur d'assicuranza da l'edifizi u la   cumbinaziun da questas valurs.  Art.  13 b) zonas da perimeter 1 Differents interess vi d'ina ovra pon vegnir resguards cun crear differentas zonas da  perimeter.  Art.  14 c) relaziuns spezialas 1 Sche pervi da relaziuns spezialas l'import calculà tenor las reglas preschentas na   correspundess en cas singuls evidentamain betg a l'avantatg dal bain immobigliar or  da l'ovra publica, po la cumissiun da perimeter reducir u augmentar la contribuziun  correspundentamain a las relaziuns.  4. Disposiziuns finalas  Art.  15 Aboliziun dal dretg vertent 1 Il mussavia per la cumissiun da perimeter dals 18 da december 19531) vegn abolì  per tut ils cas che van sut l'artitgel 16.  1) vDG 975 e revisiun dals 22 da matg 1967, CUL 1967, 334   3     803.210    Art.  16 Entrada en vigur 1 Questas  directivas  valan  per  tut  las  cumissiuns  da  perimeter  numnadas  da  la  regenza sin fundament da la nova lescha chantunala da perimeter.  Art.  17 Disposiziuns transitoricas 1 Questas directivas entran en vigur cun la lescha chantunala da perimeter.1)  1) cf. annotaziun tar l'art. 22 da la lescha da perimeter (DG 803.200)  4    http://www.gr-lex.gr.ch/data/803.200/rm    803.210   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 01-12-1980 01-01-1981 relasch emprima versiun - 20-03-2007 01-01-2008 Art. 4 revisiun totala 2007, 1054   5     803.210    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 01-12-1980 01-01-1981 emprima versiun - Art. 4 20-03-2007 01-01-2008 revisiun totala 2007, 1054  6     	1. Disposiziuns generalas 	Art. 1 Champ d'applicaziun 	Art. 2 Intent  	2. Organisaziun da las cumissiuns da perimeter 	Art. 3 Cumposiziun 	Art. 4 * Motivs d'exclusiun e da recusaziun 	Art. 5 Gestiun 	Art. 6 Protocol 	Art. 7 Rapport 	Art. 8 Indemnisaziuns a) princip 	Art. 9 b) excepziuns  	3. Fixaziun da las contribuziuns da perimeter 	Art. 10 Interessenza publica a) tar stabiliments d'avertura da la planisaziun dal territori 	Art. 11 b) tar rempars sco er tar stabiliments agriculs e forestals 	Art. 12 Interessenza privata a) princip 	Art. 13 b) zonas da perimeter 	Art. 14 c) relaziuns spezialas  	4. Disposiziuns finalas 	Art. 15 Aboliziun dal dretg vertent 	Art. 16 Entrada en vigur 	Art. 17 Disposiziuns transitoricas   		2018-06-06T01:45:15+0200 	"7001 Chur" 	"Gesetzessammlung Kanton Graubünden"


pdf_content: Erlasse Kanton Graubünden    803.500   Participaziun dal chantun Grischun a la cunvegna  interchantunala davart las acquisiziuns publicas  dals 15 da mars 2001   dals 10 da favrer 2004   Il cussegl grond dal chantun Grischun,   sa basond sin l'art. 32 al. 2 da la constituziun chantunala 1),   suenter avair gì invista da la missiva da la regenza dals 4 da november  2003 2)   concluda 3):   1. Il chantun Grischun sa participescha a la cunvegna interchantunala  davart las acquisiziuns publicas dals 15 da mars 2001 4).   2. La regenza vegn autorisada da:  a) proclamar la participaziun a la cunvegna interchantunala davart   las acquisiziuns publicas;  b) ratifitgar adattaziuns posteriuras da la cunvegna interchantunala,   sch'ellas èn main impurtantas;  c) da far cunvegnas da dretg reciproc cun auters chantuns e stadis   vischins.  3. La regenza po abolir il conclus davart la participaziun dal chantun   Grischun a la cunvegna interchantunala davart las acquisiziuns  publicas dals 25 da november 1994 5), sche tut ils chantuns fan part  da la cunvegna interchantunala davart las acquistaziuns publicas dals  15 da mars 2001.                                                                     4. La participaziun dal chantun Grischun a la cunvegna interchantunala  davart las acquisiziuns publicas dals 15 da mars 2001 entra en vigur  cun la publicaziun en la collecziun uffiziala dal dretg federal.      1) DG 110.100   2) pagina 279   3) PCG 2003/2004, 595   4) DG 803.510; CS 172.056.5    5) DG 803.400   1-7-2004 1   http://www.gr-lex.gr.ch/data/110.100/rm http://www.gr-lex.gr.ch/data/803.510/rm http://www.lexfind.ch/link/Bund/172.056.5/rm http://www.gr-lex.gr.ch/data/803.400/rm   803.500 Cunvegna interchantunala davart las acquisiziuns publicas     2 1-7-2004                                                                     5. Las cifras 1 fin 3 da quest conclus suttastattan al referendum  facultativ 1).      1) il termin da referendum è scadì ils 19 da matg 2004, entaifer quest termin n'èn   vegnids inoltrads nagins referendums; la participaziun a la CIAP è vegnida  declerada cun il CR dals 25 da matg 2004    	Word-Lesezeichen 	BR_Nummer 	SR_Nummer 	Titel 	Kopf 	Inhaltstitel 	Fundstelle 	Datum 	InKraft 	Aufgehoben_am 	Nachtrag   		2018-06-04T15:15:31+0200 	"7001 Chur" 	"Gesetzessammlung Kanton Graubünden"


abbreviation: CIAP

pdf_content: Erlasse Kanton Graubünden    803.510   Cunvegna interchantunala davart las acquisiziuns  publicas (CIAP)   dals 25 da november 1994 / 15 da mars 2001   Tenor il conclus da l'organ interchantunal (INAP) e cun il consentiment  dals commembers da la conferenza dals directurs da construcziun, plani- saziun e protecziun da l'ambient (CCPA) dals 15 da mars 2001   1. part: Disposiziuns generalas   Art. 1 1)  1 Questa cunvegna ha l'intent d'avrir il martgà da las acquisiziuns publicas  dals chantuns, da las vischnancas e d'autras instituziuns ch'èn responsablas  per incumbensas chantunalas u communalas. Ella integrescha per quest  intent er terzas persunas, uschenavant che quellas vegnan engaschadas  tras contracts internaziunals.    Intent  2 Ella vul armonisar las reglas da surdada tras princips definids cumi- naivlamain, sco er realisar en il dretg chantunal las obligaziuns spezial- main dal Government Procurement Agreement 2) (GPA) e da la cunvegna  tranter la communitad europeica e la confederaziun svizra davart tscherts  aspects da las acquisiziuns publicas 3).  3 Sias finamiras èn spezialmain:  a) promover ina concurrenza efficazia tranter las offerentas ed ils of-  ferents;  b) garantir il tractament egual da tut las offerentas e da tut ils offerents   sco er ina surdada imparziala;  c) garantir la transparenza da las proceduras da surdada;  d) impunder economicamain ils meds publics.                                                                      1) versiun tenor il conclus dal INAP dals 15 da mars 2001    2) CS 0.632.231.422    3) CS 0.172.052.68    1-1-2012 1   http://www.lexfind.ch/link/Bund/0.632.231.422/de http://www.lexfind.ch/link/Bund/0.172.052.68/de   803.510 Cunvegna interchantunala davart las acquisiziuns publicas     Art. 2 1)  Ils chantuns participads sa resalvan il dretg: Resalvas d'autras   cunvegnas  a) da far tranter els cunvegnas bilateralas u multilateralas per extender il   champ d'applicaziun da questa cunvegna u per cuntinuar da sviluppar  ulteriuramain lur collavuraziun en in'autra moda;   b) da far cunvegnas cun las regiuns cunfinantas e cun ils stadis vischins.   Art. 3 2)  Las autoritads cumpetentas da mintga chantun relaschan disposiziuns exe- cutivas che ston correspunder a la cunvegna.   Realisaziun   2. part: 3)   Art. 4 4)  1 Ils commembers dals chantuns participads a la cunvegna en la conferen- za dals directurs da construcziun, planisaziun e protecziun da l'ambient  furman l'organ interchantunal per las acquisiziuns publicas (INAP).   Organ  interchantunal   2 L'organ interchantunal è cumpetent per:  a) midar la cunvegna cun resalva dal consentiment dals chantuns parti-  cipads;  b) relaschar las directivas da surdada;  c) adattar las valurs minimalas menziunadas en las agiuntas;  cbis) prender encunter e transmetter ina dumonda d'exemziun da las in-  cumbensadras e dals incumbensaders da questa cunvegna, sche autras  interpresas han la pussaivladad da porscher las medemas prestaziuns  da servetsch en il medem territori geografic sut essenzialmain las me- demas cundiziuns (clausula d'exemziun);   d) (…)  e) controllar l'execuziun da la cunvegna tras ils chantuns e designar in   organ da controlla;  f) reglar l'organisaziun e la procedura per applitgar la cunvegna;  g)  lavurs sco post da contact en il rom da cunvegnas internaziunalas;  h) designar ils delegads chantunals en gremis naziunals ed inter-  naziunals sco er approvar ils reglaments da manaschi correspundents.                                                                      1) versiun tenor il conclus dal INAP dals 15 da mars 2001   2) versiun tenor il conclus dal INAP dals 15 da mars 2001   3) abolì tras il conclus dal INAP dals 15 da mars 2001   4) versiun tenor il conclus dal INAP dals 15 da mars 2001   2 1-1-2012     Cunvegna interchantunala davart las acquisiziuns publicas 803.510     3 L'organ interchantunal prenda sias decisiuns cun ina maioritad da trais  quarts dals preschents, sche almain la mesadad dals chantuns participads è  represchentada. Mintga chantun participà ha ina vusch che vegn repre- schentada d'in commember da la regenza chantunala.  4 L'organ interchantunal collavura cun las conferenzas da las scheffas e  dals schefs da las direcziuns chantunalas pertutgadas e cun la confedera- ziun.   Art. 5 1)   3. part: Champ d'applicaziun   Art. 5bis 2)  1 I vegn distinguì tranter in sectur da contracts internaziunals ed in sectur  betg cumpiglià da contracts internaziunals.   Cunfinaziun   2 En il sectur da contracts internaziunals vegnan transponidas las obliga- ziuns dals contracts internaziunals en il dretg chantunal.  3 En il sectur betg cumpiglià da contracts internaziunals vegnan armonisa- das las disposiziuns chantunalas sin plaun naziunal.   Art. 6 3)  1 En il sectur da contracts internaziunals vegn questa cunvegna applitgada  per las incaricas definidas en ils contracts internaziunals, spezialmain:   Tips d'incarica   a) incaricas da construcziun davart l'execuziun da lavurs da construc- ziun auta e bassa;   b) incaricas da furniziun davart l'acquisiziun da bains movibels, parti- cularmain tras cumpra, leasing, locaziun, fittanza u tras cumpra a  tschains;   c) incaricas da prestaziuns da servetsch.  2 En il sectur betg cumpiglià da contracts internaziunals vegn questa cun- vegna applitgada per tuts tips d'incaricas publicas.   Art. 7 4)  1 Las valurs minimalas en il sectur da contracts internaziunals vegnan  menziunadas en l'agiunta 1.    Valurs minimalas   1bis Las valurs minimalas en il sectur betg cumpiglià da contracts inter- naziunals vegnan menziunadas en l'agiunta 2.                                                                      1) abolì tras il conclus dal INAP dals 15 da mars 2001   2) versiun tenor il conclus dal INAP dals 15 da mars 2001   3) versiun tenor il conclus dal INAP dals 15 da mars 2001   4) versiun tenor il conclus dal INAP dals 15 da mars 2001   1-1-2012 3     803.510 Cunvegna interchantunala davart las acquisiziuns publicas     1ter La taglia sin la plivalur na vegn betg resguardada cun stimar la valur  da l'incarica.  2 Sch'i vegnan surdadas pliras incaricas da construcziun per realisar  in'ovra da construcziun, alura è decisiva, en il sectur da contracts inter- naziunals, la valur totala da las lavurs da construcziun auta e bassa. In- caricas da construcziun en il sectur da contracts internaziunals che na cun- tanschan sulettas betg la valur da dus milliuns francs e che na surpassan  ensemen betg 20 pertschient da la valur da l'entira ovra da construcziun,  ston vegnir surdadas almain tenor las disposiziuns dal sectur betg cum- piglià da contracts internaziunals (clausula da bagatella).   Art. 8 1)  1 En il sectur da contracts internaziunals èn suttamess a questa cunvegna: Incumbensadra   ed incumbensader  a) chantuns, vischnancas sco er instituziuns dal dretg public sin plaun   chantunal u communal, cun excepziun da lur activitads commerzialas  u industrialas;   b) (…)  c) autoritads sco er interpresas publicas e privatas ch'èn dotadas cun   dretgs exclusivs u spezials, mintgamai en ils secturs dal provediment  d'aua, d'energia e da traffic sco er da la telecommunicaziun. Ellas èn  suttamessas a questa cunvegna mo per incaricas ch'ellas surdattan per  exequir lur activitad en Svizra en quels secturs;   d) ulteriuras incumbensadras ed ulteriurs incumbensaders tenor ils con- tracts internaziunals correspundents.   2 En il sectur betg cumpiglià da contracts internaziunals èn suttamess pli- navant a questa cunvegna:  a) autras instituziuns ch'èn responsablas per incumbensas chantunalas u   communalas, cun excepziun da las activitads commerzialas u indu- strialas da quellas;   b) objects e prestaziuns che vegnan subvenziunads cun daners publics  per passa 50 pertschient dals custs totals.   3 Surdadas, a las qualas pliras incumbensadras e plirs incumbensaders èn  participads tenor ils alineas 1 e 2, èn suttamessas al dretg dal lieu da la  sedia da l'incumbensadra principala u da l'incumbensader principal. Sur- dadas tras instituziuns ch'èn responsablas communablamain èn suttames- sas al dretg dal lieu da la sedia da questas instituziuns. Sche quellas n'han  betg ina sedia, vala il dretg dal lieu da l'activitad principala u da l'execu- ziun da la lavur. Cunvegnas divergentas restan resalvadas.  4 Surdadas d'ina incumbensadra u d'in incumbensader tenor ils alineas 1  e 2, las qualas na vegnan betg exequidas en il territori giuridic da lur se- dia, èn suttamessas al dretg dal lieu da la sedia da l'incumbensadra u da  l'incumbensader u dal lieu da l'activitad principala.                                                                     1) versiun tenor il conclus dal INAP dals 15 da mars 2001   4 1-1-2012     Cunvegna interchantunala davart las acquisiziuns publicas 803.510     Art. 9 1)  Questa cunvegna è applitgabla per purschidas d'offerentas e d'offerents  che han lur sedia u lur domicil:   Offerenta ed  offerent; dretg  reciproc   a) en in chantun participà;  b) en in stadi ch'è obligà tras in contract internaziunal d'applitgar las   acquisiziuns publicas;  c) (…)   Art. 10 2)  1 La cunvegna na vegn betg applitgada per: Excepziuns  a) incaricas ad instituziuns d'impedids, instituziuns da beneficenza e   praschuns;  b) incaricas che vegnan dadas en il rom da programs d'agid agrar e da   nutriment;  c) incaricas che vegnan surdadas sin fundament d'in contract inter-  naziunal davart in object ch'ins vul realisar e purtar communa- blamain;   d) incaricas che vegnan surdadas sin fundament d'ina procedura speziala  ad in'organisaziun internaziunala;   e) incaricas per l'acquisiziun d'armas, muniziun u da material da guerra  e per la construcziun d'edifizis da l'infrastructura da cumbat e da  commando da la defensiun generala e da l'armada.   2 L'incumbensadra e l'incumbensader n'han betg da surdar ina incarica te- nor las disposiziuns da questa cunvegna, sche:  a) l'urden public u la segirezza publica èn periclitads tras quai;  b) la protecziun da la sanadad e da la vita dals umans, dals animals e da   las plantas pretenda quai;  c) dretgs da protecziun existents da la proprietad intellectuala vegnissan   violads.                                                                      1) versiun tenor il conclus dal INAP dals 15 da mars 2001   2) versiun tenor il conclus dal INAP dals 15 da mars 2001   1-1-2012 5     803.510 Cunvegna interchantunala davart las acquisiziuns publicas     4. part: Procedura   Art. 11  En connex cun la surdada d'incaricas vegnan observads ils suandants prin- cips:   Princips generals   a) nundiscriminaziun e tractament egual da las offerentas e dals of- ferents;   b) concurrenza efficazia;  c) renunzia a rundas per tractar las offertas inoltradas;  d) observar las reglas da recusaziun;  e) observar las disposiziuns davart la protecziun da lavurantas e lavu-  rants e davart las cundiziuns da lavur;  f) tractament egual da dunna ed um;  g) tractament confidenzial d'infurmaziuns.   Art. 12 1)  1 I vegnan distinguids ils suandants tips da procedura: Tips da procedura  a) la procedura averta, tar la quala l'incumbensadra u l'incumbensader   communitgescha l'incarica planisada publicamain e tut las offerentas  ed ils offerents pon inoltrar in'offerta;   b) la procedura selectiva, tar la quala l'incumbensadra u l'incumbensader  metta l'incarica planisada publicamain en concurrenza.    Tut las offerentas ed ils offerents pon inoltrar ina dumonda da partici- paziun. L'incumbensadra u l'incumbensader determinescha, sin fun- dament da criteris d'adattaziun, las offerentas ed ils offerents che  dastgan inoltrar in'offerta. L'incumbensadra u l'incumbensader po li- mitar en la publicaziun il dumber da las offerentas e dals offerents en- vidads d'inoltrar in'offerta, sche la surdada da l'incarica na po  uschiglio betg vegnir fatga en moda effizienta. Ina concurrenza effi- cazia sto dentant esser garantida;   bbis) la procedura d'invit, tar la quala l'incumbensadra u l'incumbensader  determinescha tge offerenta u offerent che vegn envidà directamain  d'inoltrar in'offerta, senza publicaziun. L'incumbensadra u l'incum- bensader sto sche pussaivel dumandar almain trais offertas;   c) la procedura directa, tar la quala l'incumbensadra u l'incumbensader  surdat directamain ina incarica, senza publicaziun;   2 (…)                                                                      1) versiun tenor il conclus dal INAP dals 15 da mars 2001   6 1-1-2012     Cunvegna interchantunala davart las acquisiziuns publicas 803.510     3 Tgi ch'organisescha ina concurrenza da planisaziun u da prestaziuns glo- balas regla la procedura en il singul cas, e quai en il rom dals princips da  questa cunvegna. En quest connex po l'incumbensadra u l'incumbensader  renviar dal tuttafatg u parzialmain a disposiziuns respectivas da federa- ziuns spezialisadas, sche talas disposiziuns na cuntrafan betg als princips  da questa cunvegna.   Art. 12bis 1)  1 En il sectur da contracts internaziunals pon las incaricas vegnir surdadas  tenor libra tscherna en la procedura averta u selectiva. En cas spezials de- terminads dals contracts internaziunals pon ellas vegnir surdadas en la  procedura directa.   Tscherna da las  proceduras   2 Incaricas en il sectur betg cumpiglià da contracts internaziunals pon ultra  da quai vegnir surdadas en la procedura d'invit u en la procedura directa,  tegnend quint da la valur minimala en l'agiunta 2.  3 En il sectur betg cumpiglià da contracts internaziunals pon ils chantuns  fixar valurs minimalas pli bassas per las proceduras. Da quai na dastgan  betg vegnir deducidas resalvas da dretg reciproc.   Art. 13 2)  Las disposiziuns executivas garanteschan: Disposiziuns   executivas  chantunalas a) las publicaziuns necessarias sco er la publicaziun da las valurs mini-  malas;  b) da sa referir a specificaziuns tecnicas betg discriminantas;  c) la fixaziun da termins suffizients per inoltrar las offertas;  d) ina procedura per examinar la qualificaziun da las offerentas e dals   offerents tenor criteris objectivs e verifitgabels;  e) la renconuschientscha vicendaivla da la qualificaziun da las offeren-  tas e dals offerents ch'èn inscrits en las glistas permanentas dals chan- tuns participads;   f) ils criteris d'agiudicaziun adattads che garanteschan l'agiudicaziun a  l'offerta economicamain la pli favuraivla;   g) l'agiudicaziun tras disposiziun;  h) la communicaziun e la curta motivaziun da l'agiudicaziun;  i) la restricziun d'interrumper e da repeter la procedura da surdada mo   per motivs impurtants;  j) l'archivaziun.                                                                      1) versiun tenor il conclus dal INAP dals 15 da mars 2001   2) versiun tenor il conclus dal INAP dals 15 da mars 2001   1-1-2012 7     803.510 Cunvegna interchantunala davart las acquisiziuns publicas     Art. 14  1 Il contract cun l'offerenta u cun l'offerent dastga vegnir concludì suenter  l'agiudicaziun e suenter la scadenza dal termin da recurs, sche l'instanza  da recurs n'ha betg dà al recurs l'effect suspensiv.   Conclusiun dal  contract   2 Sch'ina procedura da recurs senza effect suspensiv è pendenta envers  l'agiudicaziun, communitgescha l'incumbensadra u l'incumbensader im- mediat la conclusiun dal contract a l'instanza da recurs.   5. part: Protecziun giuridica   Art. 15 1)  1 Cunter disposiziuns da l'incumbensadra u da l'incumbensader èsi admess  da recurrer ad ina instanza chantunala independenta. Quella decida defini- tivamain.   Dretg e termin da  recurs   1bisSco disposiziuns contestablas independentamain tras recurs valan:  a) la publicaziun da l'incarica;  b) la decisiun davart l'inscripziun d'ina offerenta u d'in offerent en ina   glista permanenta tenor l'artitgel 13 litera e;  c) la decisiun davart la tscherna da las participantas e dals participants   en la procedura selectiva;  d) l'exclusiun da la procedura;  e) l'agiudicaziun, sia revocaziun u l'interrupziun da la procedura da sur-  dada.  2 Recurs ston ins inoltrar en scrit e cun motivaziun entaifer 10 dis dapi la  communicaziun da la disposiziun.  2bisLas vacanzas da dretgira na valan betg.  3 Sch'i mancan disposiziuns executivas chantunalas, è cumpetent il tribu- nal federal per recurs che pertutgan l'applicaziun da questa cunvegna.   Art. 16  1 Cun il recurs pon vegnir contestadas: Motivs da recurs  a) violaziuns da dretg, inclusiv il surpassament u l'abus dal parairi;  b) la constataziun nuncorrecta u incumpletta dals fatgs giuridicamain re-  levants.  2 Incommensuradadad na po betg vegnir fatga valair.  3 Sch'i mancan disposiziuns executivas chantunalas, alura pon vegnir fa- tgas valair directamain las disposiziuns da questa cunvegna.    Art. 17  1 Il recurs n'ha betg in effect suspensiv. Effect suspensiv                                                                     1) versiun tenor il conclus dal INAP dals 15 da mars 2001   8 1-1-2012     Cunvegna interchantunala davart las acquisiziuns publicas 803.510     2 L'instanza da recurs po dar, sin dumonda u d'uffizi, l'effect suspensiv,  sch'il recurs para d'esser motivà suffizientamain e sche nagins interess  predominants publics u privats na s'opponan.  3 Sche l'effect suspensiv vegn ordinà sin dumonda da la recurrenta u dal  recurrent e sch'el po chaschunar in dischavantatg impurtant, po la recur- renta u il recurrent vegnir obligà da pajar a temp util garanzias per ils  custs da procedura e per eventualas indemnisaziuns a las partidas. Sche la  garanzia na vegn betg pajada entaifer il termin fixà, daventa la decisiun  davart l'effect suspensiv obsoleta.  4 La recurrenta u il recurrent è obligà da restituir il donn ch'è resultà da  l'effect suspensiv, sch'ella u el ha agì cun intenziun u per greva negli- gientscha.   Art. 18  1 Sch'il contract n'è betg anc concludì, po l'instanza da recurs concluder  l'annullaziun da la disposiziun e decider sezza en chaussa u renviar quella  a l'incumbensadra u a l'incumbensader cun u senza instrucziuns impegna- tivas.    Decisiun   2 Sch'il contract è gia concludì e sch'il recurs è motivà, alura constatescha  l'instanza da recurs che la disposiziun è illegala.    6. part: Surveglianza   Art. 19  1 Ils chantuns surveglian che las disposiziuns da surdada vegnian observa- das da las incumbensadras u dals incumbensaders e da las offerentas e  dals offerents avant e suenter l'agiudicaziun.    Controllas e  sancziuns   2 Els prevesan sancziuns per il cas che las disposiziuns da surdada vegnan  violadas.   7. part: Disposiziuns finalas   Art. 20  1 Mintga chantun po sa participar a la cunvegna cun surdar sia decleraziun  da participaziun a l'organ interchantunal, il qual communitgescha quella a  la confederaziun.    Participaziun ed  extrada   2 L'extrada po vegnir fatga per la fin d'in onn chalendar. Quella sto vegnir  annunziada 6 mais ordavant a l'organ interchantunal, il qual communi- tgescha l'extrada a la confederaziun.   1-1-2012 9     803.510 Cunvegna interchantunala davart las acquisiziuns publicas     Art. 21 1)  1 La cunvegna entra en vigur uschespert che dus chantuns èn sa partici- pads, cun la publicaziun en la collecziun uffiziala da las leschas federalas  e per ulteriurs commembers cun la publicaziun da lur participaziun en il  medem organ.   Entrada en vigur   2 Il medem vala per cumplettaziuns e midadas da la cunvegna.  3 Areguard ils chantuns che n'han betg surpiglià las midadas preschentas  dals 15 da mars 2001, vala vinavant la cunvegna nunmidada dals 25 da  november 1994 2).   Art. 22  1 La cunvegna vala per la surdada d'incaricas ch'èn vegnidas publitgadas u  surdadas suenter l'entrada en vigur da la cunvegna.   Dretg transitoric   2 En il cas d'ina extrada vala la cunvegna per la surdada d'incaricas che ve- gnan publitgadas avant la fin da l'onn chalendar, en il qual l'extrada da- venta valaivla.                                                                      1) versiun tenor il conclus dal INAP dals 15 da mars 2001    2) CS 172.056.4    10 1-1-2012   http://www.lexfind.ch/link/Bund/172.056.4/de   Cunvegna interchantunala davart las acquisiziuns publicas 803.510     Al concordat èn sa participads ils suandants chantuns:  (stadi dals 24 da favrer 2003)   Chantun Participaziun Entrada en vigur   Turitg 11 da december 2003 24 da favrer 2004 1)  Berna 1. da schaner 2003 28 da schaner 2003  Sursilvania 20 da schaner 2004 24 da favrer 2004 2)  Friburg 1. da schaner 2002 28 da schaner 2003  Basilea-Citad 1. da schaner 2003 28 da schaner 2003  Schaffusa 15 d'avrigl 2003 6 da matg 2003 3)  Appenzell dador 13 da november 2003 2 da december 2003 4)  Son Gagl 1. da schaner 2003 28 da schaner 2003  Vallais 10 da fanadur 2003 5 d'avust 2003 5)    Agiuntas 6)  1. Valurs minimalas en il sectur da contracts internaziunals  2. Valurs minimalas e proceduras en il sectur betg cumpiglià da contracts   internaziunals                                                                      1) CULF 2004, 919   2) CULF 2004, 919   3) CULF 2003, 939   4) CULF 2003, 4119   5) CULF 2003, 2373   6) versiun tenor il conclus dal INAP dals 31 da matg 2010   1-1-2012 11     803.510 Cunvegna interchantunala davart las acquisiziuns publicas      Agiunta 1   Valurs minimalas en il sectur da contracts internaziunals     a. Government Procurement Agreement GPA 1)  (cunvegna OMC davart las acquisiziuns publicas)   incumbensadra   incumbensader   valur d'incarica en CHF  (valur d'incarica DRS)   lavurs da  construcziun  (valur totala)   furniziuns prestaziuns da  servetsch   chantuns 8 700 000  (5 000 000)   350 000  (200 000)   350 000  (200 000)   autoritads ed interpresas  publicas en ils secturs aua,  energia, traffic e  telecommunicaziun   8 700 000  (5 000 000)   700 000  (400 000)   700 000  (400 000)      b. Tenor la cunvegna bilaterala tranter la communitad europeica e la  confederaziun svizra 2) èn suttamess er las suandantas incumbensa- dras ed ils suandants incumbensaders al sectur da contracts inter- naziunals:   incumbensadra   incumbensader   valur d'incarica en CHF  (valur d'incarica en EURO)   lavurs da  construcziun  (valur totala)   furniziuns prestaziuns da  servetsch   vischnancas/districts 8 700 000  (6 000 000)   350 000  (240 000)   350 000  (240 000)   interpresas privatas cun dretgs  exclusivs u spezials en ils  secturs aua, energia e traffic  (incl. funicularas ed implants  da runals)   8 700 000  (6 000 000)   700 000  (480 000)   700 000  (480 000)   interpresas publicas u privatas  cun in dretg spezial u exclusiv  en il sectur dal traffic da  viafier e dal provediment da  gas e da chalur   8 000 000  (5 000 000)   640 000  (400 000)   640 000  (400 000)                                                                      1) CS 0.632.231.422   2) CS 0.172.052.68   12 1-1-2012   http://www.lexfind.ch/link/Bund/0.632.231.422/de http://www.lexfind.ch/link/Bund/0.172.052.68/de   Cunvegna interchantunala davart las acquisiziuns publicas 803.510     incumbensadra   incumbensader   valur d'incarica en CHF  (valur d'incarica en EURO)   lavurs da  construcziun  (valur totala)   furniziuns prestaziuns da  servetsch   interpresas publicas u privatas  cun in dretg spezial u exclusiv  en il sectur da la  telecommunicaziun   8 000 000  (5 000 000)   960 000  (600 000)   960 000  (600 000)   1-1-2012 13     803.510 Cunvegna interchantunala davart las acquisiziuns publicas     14 1-1-2012    Agiunta 2   Valurs minimalas e proceduras en il sectur betg cumpiglià da  contracts internaziunals     tips da  procedura   furniziuns  (valur d'incarica  en CHF)   prestaziuns da  servetsch  (valur d'incarica  en CHF)   lavurs da construcziun  (valur d'incarica en CHF)   industria  secundara da  construcziun   industria  principala da  construcziun   surdada  directa sut 100 000 sut 150 000 sut 150 000 sut 300 000   procedura  d'invit sut 250 000 sut 250 000 sut 250 000 sut 500 000   procedura  averta /  selectiva   a partir da  250 000   a partir da  250 000   a partir da  250 000   a partir da  500 000       	1. part: Disposiziuns generalas 	Art. 1 ) 	Intent 	Art. 2 ) 	Resalvas d'autras cunvegnas 	Art. 3 ) 	Realisaziun 	2. part: ) 	Art. 4 ) 	Organ interchantunal 	Art. 5 ) 	3. part: Champ d'applicaziun 	Art. 5bis ) 	Cunfinaziun 	Art. 6 ) 	Tips d'incarica 	Art. 7 ) 	Valurs minimalas 	Art. 8 ) 	Incumbensadra ed incumbensader 	Art. 9 ) 	Offerenta ed offerent; dretg reciproc 	Art. 10 ) 	Excepziuns 	4. part: Procedura 	Art. 11 	Princips generals 	Art. 12 ) 	Tips da procedura 	Art. 12bis ) 	Tscherna da las proceduras 	Art. 13 ) 	Disposiziuns executivas chantunalas 	Art. 14 	Conclusiun dal contract 	5. part: Protecziun giuridica 	Art. 15 ) 	Dretg e termin da recurs 	Art. 16 	Motivs da recurs 	Art. 17 	Effect suspensiv 	Art. 18 	Decisiun 	6. part: Surveglianza 	Art. 19 	Controllas e sancziuns 	7. part: Disposiziuns finalas 	Art. 20 	Participaziun ed extrada 	Art. 21 ) 	Entrada en vigur 	Art. 22 	Dretg transitoric 	Valurs minimalas en il sectur da contracts internaziunals 	Valurs minimalas e proceduras en il sectur betg cumpiglià da contracts internaziunals  		2018-06-05T09:10:56+0200 	"7001 Chur" 	"Gesetzessammlung Kanton Graubünden"


abbreviation: LItCIAP

pdf_content: 803.600 - Lescha introductiva tar la Cunvegna interchantunala davart las acquisiziuns publicas (LItCIAP)    803.600   Lescha introductiva tar la Cunvegna interchantunala  davart las acquisiziuns publicas (LItCIAP)  dals 07-12-2021 (versiun dals 01-10-2022)  Il Cussegl grond dal chantun Grischun1),  sa basond sin l'art. 5, l'art. 9 e l'art. 11 da la Lescha federala davart il martgà intern   (LMI) dals 6 d'october 19952) e sin l'art. 63 da la Cunvegna interchantunala davart  las acquisiziuns publicas (CIAP) dals 15 da november 20193), suenter avair gì invista da la missiva da la Regenza dals 17 d'avust 20214),  concluda:  Art.  1 Object 1 Questa  lescha  regla  l'introducziun  da  la  Cunvegna  interchantunala  davart  las  acquisiziuns publicas dals 15 da november 2019 (CIAP) en il chantun Grischun.  Art.  2 Champ d'applicaziun (art. 10 al. 1 CIAP) 1 L'excepziun da la subordinaziun tenor l'artitgel 10 CIAP na vala betg per incaricas  ad organisaziuns da l'integraziun en il mund da lavur.  Art.  3 Publicaziuns (art. 48 al. 1 CIAP) 1 Las  incumbensadras  ed  ils  incumbensaders  publitgeschan  agiudicaziuns  ch'èn  vegnidas concedidas ordaifer il sectur da contracts internaziunals en la procedura   directa tenor l'artitgel 21 alinea 2 CIAP.  Art.  4 Protecziun giuridica (art. 52 CIAP) 1 Cunter disposiziuns da las incumbensadras e dals incumbensaders èsi admess da  far recurs davent dal stgalim da la procedura d'invit.  1) PCG 2021/2022, 458 2) CS 943.02 3) DG 803.710 4) pagina 377  * tabellas da las modificaziuns a la fin dal relasch   1   http://db.clex.ch/link/Bund/943.02/rm https://www.gr-lex.gr.ch/data/803.710/rm   803.600    Art.  5 Annunzia d'exclusiuns (art. 45 al. 3 CIAP) 1 En cas  d'exclusiuns tenor  l'artitgel 45 alinea 1 CIAP trametta  l'incumbensadra u  l'incumbensader  al  chantun ina copia  da la  decisiun  legalmain  valaivla.  Quel  fa  in'annunzia a l'Organ interchantunal per las acquisiziuns publicas (INAP).  Art.  6 Disposiziuns executivas (art. 63 al. 4 CIAP) 1 La Regenza decretescha las disposiziuns executivas tar la CIAP e regla en quellas   ils detagls da la procedura, da l'execuziun e da l'organisaziun. 2 En spezial vegn ella autorisada: a) da determinar ils posts ch'èn responsabels per l'execuziun, per las controllas e   per la surveglianza (art. 12 al. 5, art. 28 al. 1, art. 45 al. 1 fin al. 5, art. 50 al. 1  sco er art. 62 al. 1 ed al. 2 CIAP);  b) da definir las modalitads da la procedura electronica (inoltraziun electronica  d'offertas e communicaziun electronica da disposiziuns) (art. 34 al. 2 CIAP);  c) da prevair averturas publicas da las offertas (art. 37 CIAP); d) da prevair organs da publicaziun supplementars (art. 48 al. 7 CIAP); e) da  prevair  ulteriuras  statisticas  ed  obligaziuns  d'annunzia  da  las   incumbensadras e dals incumbensaders; f) da delegar il dretg da l'incumbensadra u da l'incumbensader da communitgar   disposiziuns (art. 51 al. 1 CIAP); g) da determinar il post chantunal ch'è responsabel per l'execuziun unitara, per la   gestiun  da  las  statisticas,  per  la  furniziun  d'infurmaziuns  sco  er  per  la  scolaziun e per la furmaziun supplementara en il sectur da las acquisiziuns  publicas;  h) da stgaffir in post d'annunzia independent per annunziar abus en il sectur da  las acquisiziuns publicas;  i) da  prevair  mesiras  che  las  incumbensadras  ed  ils  incumbensaders  prendan  cunter las ristgas, sco il fauss cumportament d'offerentas e d'offerents u dal  persunal d'acquisiziun.  2       803.600   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 07-12-2021 01-10-2022 relasch emprima versiun 2022-029   3     803.600    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 07-12-2021 01-10-2022 emprima versiun 2022-029  4     	Art. 1 Object 	Art. 2 Champ d'applicaziun (art. 10 al. 1 CIAP) 	Art. 3 Publicaziuns (art. 48 al. 1 CIAP) 	Art. 4 Protecziun giuridica (art. 52 CIAP) 	Art. 5 Annunzia d'exclusiuns (art. 45 al. 3 CIAP) 	Art. 6 Disposiziuns executivas (art. 63 al. 4 CIAP)  		2022-07-13T09:46:03+0200 	"7001 Chur" 	"Gesetzessammlung Kanton Graubünden"